Dəyişənin tipinin müəyyən edilməsi və dəyişdirilməsi – NE's blog\nDəyişənin tipinin müəyyən edilməsi və dəyişdirilməsi\nDəyişənin tipinin müəyyən edilməsi\nƏvvəlki mövzuda izah edilmiş imkanlardan başqa standarta daxil edilmiş, dəyişənin tipini müəyyən etməyə imkan verən bir neçə funksiya da mövcuddur. Onlardan tez-tez şərti keçid operatorlarında istifadə edilir.\nis_int($v) – $v tam ədəd olarsa true qaytarır\nis_infinite($v) – $v dəyişəninin qiyməti sonsuzluq – INF olarsa true qaytarır\nis_nan($v) – $v dəyişəninin qiyməti icazə verilməyən ədəd – NAN olarsa true qaytarır\nis_string($v) – $v dəyişəni sətir tipli olarsa true qaytarır\nis_numeric($v) – $v dəyişəni ədəd olarsa və ya yalnız rəqəmlər və nöqtədən ibarət sətir tipli dəyişən olarsa true qaytarır. PHP-də daxilində ədəd olan sətir tipli dəyişənlərlə də sadə riyazi əməllər yerinə yetirmək mümkündür. Buna görə də bu funksiyanı is_integer() və is_number() funksiyaları ilə birgə istifadə etmək məsləhət görülür.\nis_bool($v) – $v dəyişəninin tipi yalnız və yalnız true və ya false olarsa true qaytarır\nis_scalar($v) – $v dəyişəninin tipi yuxarıda sadalanan tiplərdən biri, yəni sadə (skalyar) tip olarsa true qaytarır\nis_null($v) – $v dəyişəninə null mənimsədilibsə bu funksiya true qaytarır. Diqqət yetirmək lazımdır ki, belə dəyişənləri is_scalar() funksiyası ilə yoxladıqda nəticə false olur, çünki null skalyar kəmiyyət deyil.\nis_array($v) – $v dəyişəni massiv olarsa true qaytarır\nis_object($v) – $v dəyişənində obyektə keçid saxlanırsa true qaytarır\ngettype($v) – $v dəyişəninin tipinə uyğun olaraq “array”, “object”, “integer”, “double”, “string”, “boolean”, “null” və s. və ya tipi məlum deyilsə “unknown type” yazılarını qaytarır. “unknown type” yazısı dəyişənin tipi PHP-yə daxil edilmiş heç bir tipə uyğun olmayan zaman qaytarılır. Belə hal məsələn, PHP dilinin imkanlarını genişləndirmək üçün əlavə modulların qoşulması səbəbi ilə baş verə bilər.\nDəyişənin tipinin dəyişdirilməsi\nPHP-də verilmiş dəyişənin tipini digər standart tiplərdən birinə çevirməyə çalışan universal funksiya mövcuddur: settype($var, $type)\nBu funksiya $var dəyişənini $type tipinə uyğunlaşdırmağa çalışır. Burada $type gettype() funksiyasının boolean-dan başqa qaytara biləcəyi qiymətlərdən biridir. settype() işini uğurla yerinə yetirə bilmədikdə false qaytarır. Bu məsələn, $var sətir tipli “ədəd olmayan” dəyişəndirsə settype($var, "integer") false qaytaracaq.\nPHP-də settype() funksiyasından başqa dəyişəni digər tipə uyğunlaşdırmaq üçün xüsusi funksiyalar da mövcuddur.\nBu funksiya $var dəyişənini həqiqi ədədə çevirməyə çalışır. Bu funksiyanın doubleval() kimi başqa adı da var. Hər iki funksiya tamamilə eyni işi görür.\nBu funksiya $var dəyişənini sətir tipinə çevirir.\nFunksiya $var dəyişənini integer tipli dəyişənə çevirir. $base arqumenti nəticənin hansı əsaslı hesablama sisteminə uyğun qaytarılacağını müəyyən edir. Əgər funksiyaya xüsusi olaraq $base arqumenti ötürülməyibsə, nəticə susmaya görə 10-luq say sistemində qaytarılır. Ancaq $base arqumentini məsələn, 8 kimi ötürsək nəticəni 8-lik say sistemində əldə etmiş olacağıq:\nGöstərilən funsiyalardan başqa PHP-də tipin digər tipə uyğunlaşdırılmasının C dilindəkinə uyğun sintaksisi də mövcuddur. Bu zaman lazım olan tip dəyişənin qarşısında mötərizədə yazılır:\n$value = 3.14;\necho (int)$value; // 3 (integer)\necho (string)$value; // 3.14 (string)\necho (boolean)$value; // 1 (boolean)\nBuna bənzər sintaksislərin siyahısı aşağıdakı cədvəldə göstərilmişdir:\nTipi dəyişmə əməliyyatı\n(integer) Tam ədədə çevirmək\n(boolean) Məntiqi tipə çevirmək\n(real) Həqiqi ədədə çevirmək\n(string) Sətir tipinə çevirmək\n(array) Massivə çevirmək\n(object) Obyektə çevirmək\n(unset) null-a çevirmək\nPosted on 12.11.2017 Author nagiyevelchinCategories DəyişənlərTags Dəyişənlər, PHP, PHP7, settype, type juggling, variable\nPrevious Previous post: Dəyişənlər üzərində əməllər\nNext Next post: Mənimsətmə operatoru


Panik atak və aqrofobiya nədir? » Qadınla.Com - Qadınlar Birİncidir!\nTarix: 17-07-2014, 09:00\nPanik Pozğunluğunun Müalicəsi Mümkündür? Panik pozğunluğu, müalicəsi mümkün olan bir psixoloji narahatlıqdır. Narahatlığı olan adamın əvvəlcə müalicəni qəbul etməsi və narahatlığının psixoloji səbəblərdən qaynaqlandığına razı olması lazımdır. Bu xüsusilə müalicə üçün çox əhəmiyyətlidir. Panik pozuqluğu olanlar üçün ən uyğun müalicə üsulu; dərman müalicəsi və psixoterapiyaların birlikdə icra edilməsidir. Panik pozğunluğu olan xəstələrinin tez-tez dərmanla əlaqədar (asılılıq, dərmanın zəhərləyəcəyi və ya toxunacağına dair) qorxuları da olur. Ancaq müalicədə istifadə olunan dərmanlar — antidepressiyon dərmanlar (SSRI) asılılıq yaratmazlar. Yan təsirləri isə son dərəcə azdır və təhlükəli deyil. İstənildiyində həkim təklifi ilə rahatlıqla kəsilə bilərlər. Dərman müalicəsinə əlavə olaraq tətbiq olunan psixoterapiya ilə adamın mənfi düşüncə və davranış formalarının dəyişdirilməsi və xəstəliklə mübarizə etməsi üçün daha aktiv olması məqsəd qoyulur. Tətbiq edilən psixoterapiya — dərman müalicəsinə yoldaşlıq edən hipnoz ilə müalicədir. Çünki dərman müalicəsinə psixoterapiya yoldaşlıq etmədiyində, şəxsə bu əlamətlərlə necə baş etmək lazim olduğunu öyrədilmədiyi təqdirdə panik pozuqluğunun təkrarlanmasına və xronikiləşməsinə sıx rast gəlinir. Hipnoz altında adaptasiya, laqeydləşdirmə (desensitizasiya), üstünə getmə (exposure) çox rahat edilir. Koqnitiv hipnoterapiya ilə də xəstənin səhv inancları düzəldilə bilir, yeni tramvatik həyat hadisələri də yenə çox komfortlu bir şəkildə hipnoterapiya ilə təhlil edilə bilir. Aparılan araşdırmalara görə, panik pozğunluğunun müalicəsi üçün psixoterapiyaların birlikdə istifadə edildiyi dərmanlı müalicələr, psixoterapiyaların istifadə edilmədiyi dərmanlı müalicələrə nisbətən daha çox effektli alınır. Qısaca panik pozğunluğu, bir ürək xəstəliyi deyil. Panik hücumu əsnasında insanların öldüklərinə, havalandıqlarına ya da davranışlarının nəzarət altından çıxdığına dair heç bir tibbi məlumat yoxdur. Bu səbəblə panik atak keçirdiyiniz zaman; bunun ölümcül olmadığını, havalanmağa gətirib çıxarmayacağını, hiss etdiyiniz narahatlığın keçəcəyini düşünməlisiniz...\nSevda Cəlilzadə loading... 0


"Lokomotiv" "Neftçi"yə qalib gəldi - YENİLƏNİB\n18:52 16 Mart 2017\nKişi voleybolçulardan ibarət Azərbaycan Yüksək dəstəsinin pley-off mərhələsinin ilk dövrəsinin oyunları davam edir. Apasport.az saytının məlumatına görə, II tura “Naxçıvan” – MOİK matçı ilə start verilib.\nQarşılaşma Aleksandr Çyornının yetirmələrinin qələbəsi ilə başa çatıb. İlk hissəni 9 top öndə bitirən “Naxçıvan” növbəti seti də hesabına yazıb – 25:17.\nÜçüncü hissə daha gərgin alınıb və bu dəfə MOİK fərqi azaldıb. Buna baxmayaraq, “Naxçıvan” 4-cü setdə matçın taleyini həll edib. Onlar görüşü 3 xalla bitiriblər.\nGünə “Lokomotiv” - “Neftçi” dueli ilə yekun vurulub. Çempionatın əsas hissəsinin liderlərinin oyununun 5 set davam edəcəyi gözlənilirdi. Lakin görüş düşünüləndən erkən başa çatıb. Belə ki, "Lokomotiv" ardıcıl 3 setdə rəqibinə heç bir şans verməyərək, 3:0 hesablı qələbəyə sevinib. Maraqlıdı ki, hər üç setdə "Neftçi" yalnız 21 xal toplamaqla kifayətlənib.\nPley-off mərhələsi, I dövrə\n“Lokomotiv” – “Neftçi” - 3:0 (25:21, 25:21, 25:21)\n“Naxçıvan” – MOİK – 3:1 (25:16, 25:17, 25:27, 25:21)


Özünüməşğulluq proqramının icrası zamanı qanunsuzluqlar barədə ŞOK FAKT - Belə yeyirlər, belə dağıdırlar... » XalqXeber.Az | Son xeberler Azerbaycan xeberleri\nXalqXeber.Az » Sosial » Özünüməşğulluq proqramının icrası zamanı qanunsuzluqlar barədə ŞOK FAKT - Belə yeyirlər, belə dağıdırlar...\nÖzünüməşğulluq proqramının icrası zamanı qanunsuzluqlar barədə ŞOK FAKT - Belə yeyirlər, belə dağıdırlar...\nYoxsulluğun aradan qaldırılması və aztəminatlı insanların özünüməşğulluğunun təmin edilməsi üçün bu proqram əvəzsiz və önəmlidir. Qeyd edim ki, proqram dünyanın inkişaf etmiş ölkələrinin təcrübəsində də geniş yer alır. Ünvanlı sosial yardım və digər təyinatlı müavinətlərdan fərqli olaraq özünüməşğulluq proqramının icrası həm də işsizliyin aradan qaldırılması deməkdir. Məhz elə bu səbəbdən hər il milyonlarla dövlət vəsaiti sərf olunaraq minlərlə vətəndaş bu proqrama cəlb edilir.\nBəs dövlət üçün bu cür siyasi və iqtisadi əhəmiyyətə malik sosial proqram necə icra olunur?\nMüşahidələrimiz ona göstərir ki, bizdə özünüməşğulluq proqramının həyata keçirilməsi zamanı kifayət qədər ciddi nöqsanlara və maddi maraqlara xidmət edən müdaxilələrə yol verilir.\nNazirlik tərəfindən məşğulluq orqanlarında işsiz və işaxtaran kimi qeydiyyata alınmış və özünüməşğulluq fəaliyyətini qurmaq üçün potensial imkanlara malik şəxslər müəyyən olunur və biznesin təşkili ilə bağlı bir aylıq təlim kurslarına cəlb edilirlər. Elə yuxarıda qeyd etdiyimiz qanunsuzluqlar da məhz proqramın bu ilk mərhələsindən başlayır. Şimal bölgəsində apardığım kiçik bir araşdırma nəticəsində məlum oldu ki, kursa yazılan hər bir vətəndaşdan məşğulluq mərkəzləri 300-500 manat civarında vəsait tələb edir. Yalnız bu pulu ödəyən insanlar potensial imkanlı şəxs hesab olunaraq özünüməşğulluq proqramında ilk addımlarını atmış olur.\nMən də iki dəfə özünüməşğulluq proqramına cəlb olunmuşam. Dedilər “Gedib yazılırsan, sonra mal-qara verirlər”. Gedib müraciət etdikdən sonra mənə öncədən 500 manat pul vermək lazım olduğunu dedilər. O pulu verdim, 1 aydan sonra mənə iri buynuzlu heyvan verdilər. Amma iri olan yalnız heyvanın buynuzları idi.\nÖzünüməşğulluq proqramına cəlb edilən insanları narazı salan məqamlardan biri də verilən heyvanların zəif və çəkisiz olmasıdır. Hətta mal-qara elə durumda olur ki, onu bəsləməkdənsə, çoxları satmağı üstün tutur. Və proqramın qaydalarında nəzərdə tutulan müddət bitməmiş həmin mal-qara satılır. Bu məqamda xatırlatmaq istəyirəm ki, aktivlər verildikdən sonra da proqram iştirakçılarına biznesin idarə edilməsi və inkişafı ilə bağlı müvafiq məsləhətlərin verilməsi təmin edilməli və özünüməşğulluq fəaliyyətinin 1 il ərzində monitorinqi aparılmalıdır.\nAktivlər necə nəğdləşdirilir?\nTəlim kurslarının sonunda aktivlərlə təmin edilməli olan proqram iştirakçılarına bəzən aktivlərin əvəzinə nəğd vəsait təklif edilir. Və bir çox hallarda tərəflər arasında bu razılaşma baş tutur. Özünüməşğulluq proqramının icraatında yol verilən ən böyük qanun pozuntularından biri də budur.\nİşsizliyin aradan qaldırılmasında müstəsna əhəmiyyət kəsb edən bu cür önəmli dövlət proqramının icraatında yol verilən bu qanun pozuntularına görə əlbəttə günahkar şəxslər cəzalandırılmalıdır. Və proqramın həyata keçirilməsinə birbaşa cavabdeh olan Əmək və Əahlinin Sosial Müdafiəsi Nazirliyi öz məsuliyyətini və bu proqramın ciddiyyətini yaxından dərk etməlidir.\nPrezident İlham Əliyevin xüsusi nəzarətində olan özünüməşğulluq proqramı işsiz hər bir vətəndaş üçün ümüd şansdır. Bu ümüdləri bu şansları şəxsi maraqlar naminə məhv etmək, puç etmək olmaz!


Zaqatalada kənd əhalisinin baramaçılığa marağı artıb - AZƏRTAC – Azərbaycan Dövlət İnformasiya Agentliyi\nZaqatala, 2 may, Mustafa Dadaşov, AZƏRTAC\nAZƏRTAC-ın bölgə müxbiri xəbər verir ki, belə ailələrdən biri də Muxax kənd sakini Valeh Abdullayevin ailəsidir. Ailə ötən il 200 qram ipəkqurdunun yemlənməsi ilə məşğul olub, tədarük məntəqəsinə 600 kiloqrama yaxın yaş barama təhvil verib. Kümçünün sözlərinə görə, ötən il baramaçılıqdan ailə büdcələrinə 5 min manatadək vəsait daxil olub. Ona görə də qərara alıblar ki, bu il yenə də baramaçılıqla məşğul olsunlar.\nMosul kənd sakini Şaiq Əlixanov isə bu il ilk dəfə 25 qram ipəkqurdu götürüb. O, cari ildə 60-70 kiloqram yaş barama istehsal etməyi qarşısına məqsəd qoyub. Kənd sakini AZƏRTAC-ın bölgə müxbirinə müsahibəsində baramaçılığın gəlirli sahə olduğunu vurğulayaraq deyib: “Hələ sovetlər dövründə Zaqatalanın kəndlərində ailələrin əksəriyyəti baramaçılıqla məşğul olurdu. Yaxşı haldır ki, bu ənənəvi sahə dövlətin dəstəyi ilə yenidən inkişaf etdirilir. Kümçü 30-40 gün əziyyət çəkir, əvəzində yaxşı gəlir götürür. Çox sərfəli sahədir. Yem bazası yaxşı olarsa, gələcəkdə 100 qram ipəkqurdu da götürmək istəyərdim”.\nAZERTAG.AZ :Zaqatalada kənd əhalisinin baramaçılığa marağı artıb


Avropa Gimnastika İttifaqı Bakıda bədii gimnastika üzrə Avropa çempionatının uğurla keçiriləcəyinə əmindir\nİdman 13 İyun 2014 17:41 (UTC+04:00)\nAvropa Gimnastika İttifaqı (AGİ) və xanım Hayde Brunederin rəhbərlik etdiyi Texniki Komitəsi bədii gimnastika üzrə 30-cu Avropa çempionatının keçirilməsini Azərbaycan Gimnastika Federasiyası və onun Yerli Təşkilat Komitəsinə həvalə edərkən bu yarışların uğurlu olacağına əmin idi. Trend-in məlumatına görə, bu barədə AGİ rəhbəri Jorj Qelzek Bakıda Milli Gimnastika Arenasında bədii gimnastika üzrə yubiley - ХХХ Avropa çempionatının rəsmi açılış mərasimində çıxışı zamanı deyib.\nJ.Qelzek turnir iştirakçılarını salamlayaraq deyib: "Çempionat həm də onunla əlamətdardır ki, burada qrup hərəkətləri komandaları gələn il Bakıda təşkil olunacaq İlk Avropa Oyunlarına lisenziyalar uğrunda mübarizə aparacaqlar".\nO, qeyd edib: "Son bir neçə ay ərzində bu mühüm tədbirin uğurlu olması üçün böyük səylə çalışan Azərbaycan Gimmnastika Federasiyası, Təşkilat Komitəsi və bütün könüllülərə öz səmimi təşəkkürümü bildirirəm. Gimnastlara ən xoş arzularımı çatdıraraq və iştirak edən ölkələrin və tamaşaçıların bir çoxunun Azərbaycanın paytaxtında çox maraqlı yarış günləri yaşayacaqlarına inanıram. İndi isə, gəlin, xalçanı gimnastların ixtiyarına verək. Avropa Gimnastika İttifaqı adından, bədii gimnastika üzrə 30-cu Avropa çempionatını burada, Bakı şəhərində açıq elan edirəm".\nQeyd edək ki, Bakıda artıq üçüncü dəfə keçirilən turnirdə qitənin 33 ölkəsindən 258 idmançı mübarizə aparır. Onlar 9 medal dəsti uğrunda yarışırlar.


Günəşə bənzəyən hər 5 ulduzun orbitində Yer kürəsinə bənzər bir planet | TRT Azerbaycan\nGünəşə bənzəyən hər ...\nGünəşə bənzəyən hər 5 ulduzun orbitində Yer kürəsinə bənzər bir planet\nAraşdırmanın ayrıntıları "The Astronomical Journal"da dərc olunub\n17.06.2020 ~ 16.10.2021\nSamanyolu qalaktikasında Günəşə bənzəyən hər 5 ulduzun orbitində Yer kürəsinə bənzər bir planetin olma ehtimalı söylənilib.\n“Science Daily” yazıb ki, 2018-ci ildə yanacağın bitməsilə işi sona çatan Kepler Kosmos Teleskopunun məlumatını toplayan Kanada “British Columbia” universitetinin astronom alimləri Samanyolunda Günəş kimi G tipli ulduzların orbitində həyat üçün əlverişli qurşaqda planetlərin ola biləcəyini izah ediblər.\nElmi qrupun üzvü Mişel (Michelle) Kunimoto hesablamanı hər G tipli ulduz üçün 0,18 Yür kürəsinə bənzər planet üzərindən əldə etdiklərini söyləyib.\nDigər astronom Ceymi Metüz (Jaymie Matthews) isə bunları əlavə edib: “Samanyolunda 400 milyarda qədər ulduz var. Onların 7 faizi G tipi sinifinə aiddir ki, bu 6 milyarda qədər Yür kürəsinə bənzər planet deməkdir. Başqa sözlə desək, Günəşə bənzəyən hər 5 ulduzun orbitində Yer kürəsinə bənzər planetin olma ehtimalı var.”\nAraşdırmanın ayrıntıları "The Astronomical Journal"da dərc olunub.\nEtiketlәr: #Samanyolu ulduzlar , #G tipli ulduz , #Ceymi Metüz (Jaymie Matthews) , #Mişel (Michelle) Kunimoto , #The Astronomical Journal , #Günəşə bənzəyən hər 5 ulduzun orbitində Yer kürəsinə bənzər bir planet


Madonna keçmiş ərinə milyonlar qazandırdı | Hazara-Azeri\nMadonna keçmiş ərinə milyonlar qazandırdı\nPop diva Madonna keçmiş həyat yoldaşı Şon Penə milyonlar yığmaqda kömək edib.\nANS PRESS-in verdiyi məlumata görə, Şon Pen tərəfindən keçirilən xeyriyyə gecəsindən cütlük milyonlar əldə edib. Hər il keçirilən xeyriyyə aksiyasına Şon Pen bu dəfə keçmiş xanımı Madonna ilə qatılıb. Xeyriyyə gecəsində müğənninin övladlığa götürdüyü David Banda və Mersi Ceyms də olub.\nMadonna – müğənni\nŞon Penlə Madonna 1985-ci ildən – 1989-cu ilədək evli olublar. Elə o gündən bu günə kimi onların münasibətləri müxtəlif mərhələlərdə olub. Lakin bu il Penlə Madonnanın qırmızı xalça üzərində birgə görüntülənməsi dedi-qodulara səbəb oldu. Birgə görünən cütlüyün hətta barışdığı iddia olunurdu.\nMadonna və keçmiş həyat yoldaşı\nŞon Pen artıq beşinci ildir ki, xeyriyyə tədbiri keçirir. Bu cür xeyriyyə gecələrindən toplanan vəsaitlər 2010-cu ildə dağıdıcı zəlzələyə məruz qalan haitililərə, onların yaşayışına xərclənir. Artıq Şon Penə bu işdə Beverli Hillsdən olan həmkarları da kömək edir. Bu cür tədbirlərin keçirilməsi zamanla Hollivud ulduzları və milyonerlərinin ictimai həyatının bir hissəsinə çevrilib.\nMəşhur amerikalı aktyor Şon Pen iki gün əvvəl həbs edilən dünyanın bir nömrəli narkobaronu Xoakin Qusmanla görüşdüyü üçün bu gün istintaqa cəlb edilib. …read more\nPrevious PostAvtomobil bazarında kəskin ucuzlaşma (VİDEO)Next PostABŞ Azərbaycanı əhəmiyyətli ölkə kimi dəyərləndirir (VİDEO)


Lenkeran Dovlet Universitetinde yeni prorektor teyinati olub - Azadliq Xeber\nLenkeran Dovlet Universitetinde yeni prorektor teyinati olub\n12 Mart, 2018 22:51 xeber – Lənkəran Dövlət Universitetində yeni prorektor təyinatı olub.\n“Report”un Cənub bürosu xəbər verir ki, universitetin Xarici dillər kafedrasının müdiri, dosent Kamran Kazımov universitetin Sosial məsələlər üzrə prorektoru vəzifəsinə təyin edilib.\nKazımov Kamran Şahverən oğlu 1961-ci il mart ayının 8-də Lənkəran rayonunun Yuxarı Nüvədi kəndində anadan olub. 1994-cü ildə M.F.Axundov adına Rus dili və ədəbiyyatı İnstitutunu (indiki BSU) fərqlənmə diplomu ilə bitirib. Xarici ölkə ədəbiyyatı üzrə mütəxəssisdir. Üç monoqrafiya, 8 proqram, 6 metodik vəsait, 60-dan çox elmi məqalənin müəllifidir. Onun elmi əsərləri Respublikanın və Rusiya, Polşa, Amerika, Çexiya, Gürcüstan kimi xarici ölkələrin elmi jurnallarında dərc olunub. O, Polşanın Poznan şəhərində, Özbəkistanın Səmərqənd şəhərində, Rusiyanın Kursk Dövlət Texniki Universitetində, Həştərxan Dövlət Universitetində, Volqoqrad Dövlət Universitetində, Moskva Dövlət Pedaqoji Universitetində keçirilən beynəlxalq elmi konfranslarda məruzələrlə çıxış edib, Polşanın Lodz, Böyük Britaniyanın Esseks Universitetlərində, Rumıniyanın İasse şəhərində Aleksandru İoan Kuze Universitetində treninqlərdə iştirak edib, Azərbaycan Respublikası Təhsil Nazirliyinin nümayəndə heyəti tərkibində Türkiyə Cümhuriyyətinin təhsil sisteminin öyrənilməsi sahəsində Ankaranın TODAİE İnstitutunda keçirilən seminarda Lənkəran Dövlət Universitetini təmsil etmiş və sertifikata layiq görülüb.


3-otaqlı yeni tikili kirayə verilir, Xətai m. , 135 m - Tezbazar.az\n3-otaqlı yeni tikili kirayə verilir, Xətai m. , 135 m\nElan kodu: 608566\nXetai metrosunun yani yeni tikilide 3 otaqli super təmirli mənzil kiraye verilir. Mənzildə qaz , su , işiq daimidir , Mənzil kombi sistemi ilə qizdirilir ve hər bir əşya və avadanliqlarla təmin olunub. Bina məktəbə , baxçaya , metroya , aliş veriş mərkəzinə , istirahət parkina yaxin yerdə yerləşir. Bina 24 saat muhafize xidmeti,kodlu qapi və muhafizə sistemi ilə təmin olunub. 2 suretli lifti(mitsibushi) , reseption,parkinq, əlavə məlumat almaq uçun əlaqə saxliya bilərsiniz.\n2-otaqlı mənzil, Ə. Əliyev küç., 55 м\n4-otaqlı mənzil, Naxçıvan ş., 11 m\nev alqi satqisi turlar avia biletler kosmetik vasiteler mebel temiri kondisioner qurasdirilmasi lizinq masinlar islənmis stol stul stol stul desti arenda masin vaz 2107 sebet.az turlar.az kondisioner ustasi sumqayitda 2 otaqli kiraye evler 2016 xalqlarda 2 otaqli kiraye evler 2016 xirdalan heyet evi 1 otaqli ucuz qiymete samsun galaxy note 3 nin qiymeti piano dersleri


Azərbaycanda uşaqlar arasında yayılan İNFLUENZA virusunun əlamətləri Manset.az\n00:50 - 17 Yanvar 2022 - CƏMİYYƏT\nBu il Azərbaycanda azyaşlı uşaqları kütləvi yoluxduran və kovidə bənzər simptomlarla keçən ağır qrip virusunun İnfluenza olduğu bildirildi. Bu virus daha çox payız və qışın sonu aktivləşir. Olduqca yoluxucu, ani olaraq burun-ağız yolları ilə yayılan xəstəlikdir.\nManset.az medicina.az-a istinadən xəbər verir ki, influenza qripi barədə ətraflı məlumatı təqdim edir.Bu qrip ştammı daha çox Şimal yarımkürəsinə düşən hər ölkədə rast gəlinən növdür. Mövsümi infeksion xəstəliklər siyahısına aiddir.Bu virusun çox sayda alt tipləri, növləri var.İllərdir cəmiyyətdə olan bu virus ildən-ilə dəyişir, fərqli əlamətlərlə insanları xəstələndirir.ÜST tövsiyəsinə görə, bu xəstəliklərin profilaktikasında ən önəmli vasitə hər il qrip peyvəndi olunmaqdır.Çünki hər il 3 və ya 4 alt tip İnfluenza bu vaksinə daxil edilir.İnfluenza daha çox A və B alt tipləri ilə rast gəlinir.Peyvəndlər içərisində hər iki tipə qarşı tərkib var.A və B tipində şikayətlər, simptomlar eynidir, azca fərqlənir.İnfluenza bir xəstənin qapalı məkanda danışması, öskürməsi və asqırması ilə ətrafa yayılır və orda olan hər kəsi yoluxdurur. Yoluxmaq üçün 1 metr məsafədə dayanmaq yetərlidir.Eləcə də virus su, kirli əllər, xəstə adamın şəxsi əşyaları vasitəsilə də nadir halda keçə bilir.İnsan xəstə insanla əlbəəl görüşüb sonra əlini gözlərinə apararsa, yoluxma ola bilər.Uşaqlarda, xroniki xəstələrdə, hamilələrdə İnfluenza ağır keçə bilər. Bu virusla insan xəstəxanaya düşə bilər.\nXəstəlik əlamətləri görünən ilk 48 saatda müalicə başlasa, daha effektiv olar.Bu qripə yoluxan xəstələr evdə yataq rejimində qalmalı, maska taxmalı, bol maye, su içməli, əllərini isti su sabunla yumalı,\nİnfluenza A(H3N2) virusunun əlamətləri qrip kimi başlayır: boğaz qıcıqlanma, burun axma, gözlərin sulanması, bədənin soyuması, istilənməsi, titrətmə, halsızlıq, baş ağrısı, ürəkbulanma, qızdırma, ardıyca bacterial infeksiya qoşularsa bəlğəmli və ya quru öskürək.\nBu virus 1 yaşdan 9 yaşa kimi uşaqları xüsusilə yoluxdurur və 1 həftəyə qədər xəstə edir.Müalicəni həkim təyin etməlidir, qrip üçün dərmanlardan istifadə edilir. Müalicə elə də fərqlənmir. Lakin qripə aiddiyatı olmayan dərman və sistemləri etməyə ehtiyac yoxdur. Gənc insanlar xəstəliyi daha qısa və asan keçirə bilir.


Ermənistan təcavüzkar dövlətdir - “The Jerusalem Post” » Media Xəbərləri | Dogru Xəbərin Tək Ünvanı\nMedia Xəbərləri » Dünya xəbərləri » Ermənistan təcavüzkar dövlətdir - “The Jerusalem Post”\nErmənistan təcavüzkar dövlətdir - “The Jerusalem Post”\n2-08-2017, 13:48 Yazar: Məmməd Məmmədov Baxılıb: 455 Çap et\nErmənistan və İsrail dostluq münasibətlərini inkişaf etdirəcəklər. Ermənistan xarici siyasət idarəsinin başçısı Edvard Nalbandyan və İsrailin regional əməkdaşlıq naziri Tsaxi Xaneqbi bu barədə razılığa gəliblər. Onlar ikitərəfli münasibətləri, təxirəsalınmaz regional və beynəlxalq problemləri də müzakirə ediblər.\nBəs nə üçün Ermənistan İsraillə məhz indi münasibətlər qurmaq qərarına gəlib, nə üçün 25 ildən çox müddət ərzində Ermənistan ilə İran arasında çox gözəl, hətta qardaşlıq münasibətləri yaranıb, amma İsrail Dövləti ilə münasibətlər heç də yaxşı vəziyyətdə olmayıb.\nMediaxeberleri.az xəbər verir ki, bu barədə İsrailin “Cəmiyyət üçün beynəlxalq layihələr” qeyri-hökumət təşkilatının başçısı, beynəlxalq münasibətlər sahəsində tanınmış ekspert Arye Qut ölkəsinin ən nüfuzlu ingilisdilli “The Jerusalem Post” qəzetinin 31 iyul nömrəsində dərc olunmuş “Ermənistan-İsrail əlaqələri: mif, yoxsa reallıq” sərlövhəli məqaləsində yazıb.\nErmənistanın Rusiya hərbi texnikasını və texnologiyasını subsidiya və ianə şəklində əldə etdiyini vurğulayan israilli ekspert yazır: “Azərbaycan torpaqlarını işğal etməsi səbəbindən Cənubi Qafqaz regionunda təcrid vəziyyətində olan Ermənistan Xəzər dənizinin qaz və neft resursları ilə bağlı əsas geosiyasi və geoiqtisadi layihələrin hüdudlarından real şəkildə kənarda qalır. Belə bir fakt şəksizdir ki, Ermənistan Cənubi Qafqazda ən asılı və ən yoxsul ölkədir. Sovet İttifaqı dağılandan sonra Ermənistan tamamilə Rusiyaya bağlıdır və onun xarici-siyasi və iqtisadi ambisiyalarından asılıdır. Əhalisi 1,5 milyon olan kiçik ölkə Ermənistan son illər geosiyasi təcrid vəziyyətindədir”.


Rusiya kosmik sənayesi ABŞ özəl sektoruna necə uduzdu? » Teref.az\n“SpaceX” ABŞ-ın Rusiyanın “Soyuz” raketlərindən, “Blue Origin” isə Rusiya raket mühərriklərindən asılılığına son qoyur\nBu il mayın 30-da ABŞ-da İlon Maskın sahibi olduğu “SpaceX” şirkəti kosmosa ilk dəfə insan göndərən özəl şirkət kimi tarixə düşdü. (Təbii ki, dövlət qurumu NASA ilə əməkdaşlıq şəraitində.) ABŞ 2011-ci ildə, Obama dövründə, özünün çoxistifadəli kosmik gəmilərinin istismarını dayandırmışdı və astronavtlarını Rusiyanın “Soyuz” raketləri ilə kosmosa göndərirdi. Rusiya bu sahədə alternativsiz olduğu üçün hər dəfə qiyməti artırırdı, bir astronavtı Beynəlxalq Kosmik Stansiyaya aparıb-gətirməyin qiymətini son olaraq, 86 milyon dollara qaldırmışdı. Artıq Rusiyadan bu asılılığa son qoyulur.\nİndi ABŞ Rusiya istehsalı olan RD-180 və RD-181 raket mühərriklərinin istifadəsini də dayandırmağa hazırlaşır. Dünyanın ən zəngin adamı, “Amazon”un sahibi Ceff Bezosun kosmik sənaye sahəsində fəaliyyət göstərən “Blue Origin” şirkəti Rusiya mühərriklərini əvəz edəcək BE-4 mühərrikinin istehsalına başlayıb və ilk nümunəni sınaq uçuşu üçün “United Launch Alliance” (ULA) şirkətinə təqdm edib. ULA “Boeing” və “Lockheed Martin”in birgə müəssisəsidir və dövlətin (Pentaqon, kəşfiyyat) sifarişi ilə müntəzəm olaraq orbitə peyklər çıxarır.\nRD-180 və RD-181 mühərrikləri SSRİ kosmik sənayesinin məhsulu olan və “Enerqiya” ağr daşıyıcı raketlərində istifadə edilmiş RD-170-in bazasında, “Roskosmos”un (Kosmik fəaliyyət üzrə dövlət korporasiyası) “Enerqomaş” müəssisəsi tərəfindən hazırlanıb. ABŞ RD-180-i özünün “Atlas” raketlərinin, RD-181-i isə “Antares”lərin buraxılışında istifadə edirdi. 1997-ci ildə iki ölkə arasında 1 milyard dollar dəyərində 101 ədəd RD-180 mühərrikinin istehsalı və ABŞ-a satışı ilə bağlı razılıq əldə olunub. 2006-cı ildə ABŞ bu mühərrikdən daha 18 ədəd sifariş verib. 2014-cü ildə isə 60 ədəd RD-181 mühərrikinin istehsalı və ABŞ-a göndərilməsi ilə bağlı dəyəri 1 milyard dollar civarında olan müqavilıə bağlanıb.\n2014-cü il Ukrayna hadisələrindən sonra ABŞ Konqresi “Roskosmos”a da sanksiya tətbiq etdi, lakin Rusiya raket mühərriklərinin alternativi olmadığından, az sonra əməkdaşlığın bu istiqaməti sanksiyaların təsirindən çıxarıldı. Amma Konqres NASA və Pentaqona tapşırdı ki, 2022-ci ilin sonuna qədər Rusiya mühərriklərinin istifadəsini dayandırsın. İndi belə görünür ki, dövlət qurumları bu tapşırığa vaxtında əməl edə biləcəklər.\nBəs, ABŞ niyə Rusiya raket mühərriklərini almağa qərar vermişdi?\nƏsas səbəb bu idi ki, ABŞ SSRİ-nin dağılmasından sonra sovet kosmik sənayesinin nailiyyətlərinin və raket texnologiyalarının Çinin əlinə keçməsindən, alimlərin İran, Şimali Koreya kimi ölkələrin raket proqramlarına cəlb olunmasından ehtiyatlanırdı. Əgər ABŞ Rusiya kosmik sənayesinin əsas sifarişçisi olmasaydı, bu sahənin 90-cı illərdə Çinin nəzarətinə keçməsi, rusiyalı mühəndis-alimlərin ora-bura dağılışması, “təhlükəli” ölkələrə getməsi qaçılmaz olacaqdı. Digər tərəfdən, Rusiya mühərriklərinin qiyməti və texniki xüsusiyyətləri də ABŞ-ı qane edirdi: amerikalılar daxildə böyük xərclərə getmədən daha az pula Rusiyadan bu mühərrikləri əldə edirdilər. Lakin Rusiyanın revanşist siyasətə keçməsi və Ukrayna hadisələrindən sonra işin rəngi dəyişdi, geopolitik maraqlar məsələnin iqtisadi-maliyyə tərəflərindən daha çox önə çıxdı və Rusiyanı dayandırmaq-cəzalandırmaq qərara alındı.\nBaşqa bir məqam budur ki, artıq ABŞ-da “Atlas” ağır raketlərinə tələbat azalır və onları “SpaceX” tərəfindən hazırlanan daha ucuz “Falcon-9” və “Falcon Heavy” raketləri əvəzləyir. Bui il isə “United Launch Alliance” tərəfindən hazırlanan “Vulcan Centaur” raketinin ilk buraxılışı planlaşdırılıb. BE-4 mühərriklərinin məhz bu raketlərdə istifadə olunması nəzərdə tutulub. Ən mühüm məqamlardan biri də Rusiya raket mühərriklərinin köhnəlməsi və onların dövrünün yavaş-yavaş sona çatmasıdır. Bu, mötəbər şəxsin – “Enerqomaş”ın baş direktoru İqor Arbuzovun etirafıdır. O bildirib ki, Rusiya raket mühərriklərinin güc aqreqatı kerosin yanacağı ilə çalışdığı halda, ABŞ-ın BE-4-ləri metan-oksigen qarışığı ilə işləyir. Arbuzov metanla çalışan raketlərin daha perspektivli olduğunu və bu sahədə geri qaldıqlarını deyir.\n“Enerqomaş”ın gəlirlərinin yarıdan çoxu xarici sifarişlərdən (ABŞ başda olmaqla) daxil olur. Məsələn, 2018-ci ildə müəssisə 19 raket mühərriki istehsal edib ki, bunların 17-si ABŞ-ın, 2-si Rusiya hökumətinin sifarişi olub. “Roskomos”un rəhbəri Dmitri Roqozin hələ 2019-cu ilin sentyabrında lovğalanaraq bildirirdi ki, ABŞ-a mühərrikləri 3 dəfə baha qiymətə satırıq. (Halbuki 2 il əvvəldən – 2017-ci ilin oktyabrından artıq “Blue Origin” BE-4-ün sınaqlarına başlamışdı.) 2014-cü ildə ABŞ “Roskomos”a sanksiya tətbiq edəndə isə Roqozin Twitter-də yazmışdı: “ABŞ-a təklif edirəm ki, öz astronavtlarını Beynəlxalq Kosmik Stansiyaya batutla göndərsin.” (Batut akrobatların, gimnastların yuxarı tullanmaq üçün istifadə etdikləri, əyləncə sektorunda da istifadə olunan qurğudur. Kosmonavtların hazırlığı zamanı da bu qurğudan yararlanırlar.)\nRoqozinin bu ironiyasına cavab 6 il sonra gəldi. “SpaceX” bu il mayın axırı 2 astronavtı kosmosa göndərdikdən sonra İlon Mask zarafatla bildirdi ki, “batut işləyir.” Növbəti cavab Bezosdan gəlir…\nRusiya rəsmi təbliğatının Putin dövrü ilə bağlı məşhur bir tezisi var: “Rossiya vstala s kolen.” Lakin ölkənin bugünkü durumu, o cümlədən bir vaxtlar (sovet dövründə) dünya lideri olmuş kosmik sənayenin rəqib dövlətin özəl şirkətlərindən geri qalması və böhrana daxil olması Rusiyanın ayağa qalxdığı barədə propaqandist tezisə şübhə etməyə əsas verir. Putin əvvəlki prezidentlik müddətlərini sıfırlayan və ona 2024-cü ildən sonra daha iki müddətə (6+6) prezident seçilmək hüququ verən Konstitusiya dəyişikliyini belə əsaslandırdı ki, “mən getsəm, ölkə dağılar.” (Konkret bu cür deməsə də, söylədiklərinin anlamı bu idi.) Bu, necə ayağa qalxmaqdır ki, o boyda dövlətin taleyi bir nəfərdən asılı hala gəlib?!


Ceyhun Bayramov: “Qondarma “DQR”in Azərbaycanın sərhədləri daxilində gələcəyi yoxdur” - Azinforum.az İnformasiya Portalı\nAna səhifə / Aktual / Ceyhun Bayramov: “Qondarma “DQR”in Azərbaycanın sərhədləri daxilində gələcəyi yoxdur”\n“Qondarma “Dağlıq Qarabağ Respublikası”nın Azərbaycanın beynəlxalq səviyyədə tanınmış sərhədləri daxilində gələcəyi yoxdur”.\nBu barədə Azərbaycan Xarici İşlər naziri Ceyhun Bayramov “The Washington Times”a müsahibəsində deyib.\n“Dağlıq Qarabağ Azərbaycanın bir hissəsidir. Bunu əsas tutaraq, Ermənistanla müharibə dayandırıla bilər”.\nC.Bayramov ABŞ və Rusiya daxil olmaqla, bütün ölkələrin və hətta Ermənistanın özünün də Azərbaycanın ərazi bütövlüyünü tanıdığını xatırladıb:\n“Müzakirə ediləcək bir şey yoxdur, Azərbaycanın ayrılmaz hissəsi olaraq, eyni torpaqda və dünyada birlikdə yaşamaq üçün bir yol tapmaq olar. Bu, mümkündür. Azərbaycanda sünnilər və şiələr, yəhudilər və xristianlar, azərbaycanlılar, ruslar, ləzgilər, avarlar, talışlar, gürcülər, sahurlar sülh və həmrəylik içində yaşayırlar.\nİşğal olunmuş əraziləri çıxmaqla, təxminən 30 min erməni Azərbaycanı öz evi adlandırır. Bura tək bir etnik qrupun və ya tək bir dinin məkanı deyil”.\nBununla birlikdə, o qeyd edib ki, Ermənistanın hazırkı hökuməti destruktiv siyasət yürütməyə davam edir:\n“Azərbaycan Ermənistanla qonşu olaraq – sülh və firavanlıq içində yaşamaq istəyir. Bütün problemlərimiz Ermənistanın işğalı və sülhə nail olmaq üçün mümkün olan yeganə şərti – ərazilərimizdən qoşunlarını çıxarmaqdan imtina etmələri ilə bağlıdır. Biz fərqli yaşamağı öyrənməliyik”.\n“Dağlıq Qarabağ Azərbaycanın ayrılmaz hissəsidir. Buna əsaslanaraq, bu müharibəyə son qoya və sülh yoluna qədəm qoya bilərik”, – deyə azərbaycanlı nazir bildirib.\nÖncəki Ermənilər o videolarla bizə psixoloji təsir edə bilməz!\nNövbəti Erməni komandirin cəbhədən qaçan əsgərləri dilə tutuması gülüş hədəfinə çevrildi… – FOTO


Francisco de Quevedo tərəfindən hazırlanmış +10 ən məşhur sonnet | Mövcud Ədəbiyyat\n¿Bunlar ən məşhur 10 sonetdir Francisco Gómez tərəfindən Quevedo tərəfindən və Villegas? Bəli, şübhəsiz ki, bəli. Və bu gün bir yeni ölüm ildönümü mənim torpağımda dünyasını dəyişən universal müəllifin 1645-ci ildə Villanueva de los Infantes. Bir neçə gün onun nacimiento, buna görə yaddaşında onları xatırlayıram. Bəlkə də onları min dəfə oxumuşuq. Nə fərqi var. Həmişə bir ləzzətdir. Bunu etməyənlər indi fürsətə sahibdirlər.\n1 Quevedonun sonetlərinin xüsusiyyətləri\n1.2 Dərinlik ... və anlayış\n2 Quevedonun sonetlərinin əsas mövzuları\n3 Quevedonun ölüm, həyat və sevgi haqqında ən məşhur sonetləri\n3.2 Ölümün ağlına gəlmədiyi əyləncəli həyatın laqeydliyi\n3.3 Həyatın kövrəkliyini təkrarlayın və aldatmalarına və düşmənlərinə işarə edin\n3.5 Sevgi və ölüm\n3.6 Don Melchor de Bracamonte (Peñaranda qraflarının oğlu) üçün dəfn mərasimində təriflər\n3.7 Hər şeyin ölümü necə xəbərdar etdiyini öyrədir\n3.8 Luis de Góngora'ya\n3.10 Ölümdən kənar daimi sevgi\n3.11 Sevginin tərifi\n3.12 Qadınların xəyal qırıqlığı\nQuevedonun sonetlərinin xüsusiyyətləri\nLa Francisco de Quevedonun ədəbi əsəri Şübhəsiz ki, bir şairin qoruduğu ən böyüklərdən biridir. Üstəlik, yalnız bir janra diqqət yetirmədi, həm şeirə, həm də nəsrə toxundu. Və şeir içərisində həm şeirləri, həm də sonetləri (səssiz qafiyələri olan on dörd heceli misralı olması ilə), daha uzun və ya qisa şeirlər tapırsınız.\nBununla birlikdə, Quevedonun yaradıcılığından, xüsusən də şeirindən və xüsusən sonnetlərindən seçilən bəzi açarlar var:\nVə Quevedo bir idi yazı və dil hədiyyə az yazarın qazandığı. O zəngin söz ehtiyatı sayəsində ortaya çıxan hər şeydə yaradıcılığı və istədiyini yazmağın asanlığını nəzərdə tutan doğru sözləri tapa bildi.\nƏslində, Quevedonun bir çox şeir yazdığı və hamısının çox müxtəlif mövzularda yazdığı məlumdur: sevgi, həyat, satira, istehza ...\nDərinlik ... və anlayış\nBir çox şairin uğursuzluqlarından biri də şeirlərinin başa düşülməməsidir. Yoxsa onlara həqiqətən müəllifin istədiyi (və ya alimlərin verdiyi) olmayan bir məna verirsiniz. Quevedo məsələsində həm sonet, həm də şeir ilə bəzən olur o qədər dərin və ciddidir ki, onları yüz faiz başa düşmək çətindir.\nQuevedonun sonetlərinin əsas mövzuları\nBir çox mövzuda yazmasına baxmayaraq, həqiqət budur ki, əxlaq (bəxt, güc baxımından ...) kimi gözə çarpan bəzi şeylər var; sevgi; həyat; ölüm…\nQuevedonun ölüm, həyat və sevgi haqqında ən məşhur sonetləri\nİşimizi bitirmədən səni tərk etmədən ayrılmaq istəmirik Quevedonun məşhur sonetləri, bəzi xüsusi mövzular: ölüm, sevgi və həyat.\nMüqəddəs işıqlar, avqust günü\ngözlərinizin yerə açılması,\nsəmanın hərəkət etdiyi mənası ilə\nruhumda harmoniyanı izah edirlər.\nMelodiya hisslərə sığmır\nyer örtüyündə hiss olunmur,\ndaha çox canoro alovu və yüksək təsəlli\nbəndlər l'alma mía iştirak edir.\nİlk mobles sizin sahələrinizdir,\nyanan bir qızıl hasarın içindən qopardıqlarını\ngüclərim mənimsənilir və işıq verir.\nDekorumu deyil, həyatımı itirə bilərəm\nDindar, pərəstiş etdiyimi tərifləyirəm.\nLizisin vulqar olmayan portreti\nQanunsuz qıvrım tellər,\nbir müddət Midasın əlində olduğunu;\nqarda qara ulduzlar yanır,\nvə nəzakətlə onu barışda saxladı.\nGüllər əvvəlcədən aprel və may aylarına qədər,\nmüdafiə olunan zaman təhqirindən;\nşəfəq gülüşündə auroras,\nxəsisliklə qərənfil qurtardı.\nCanlı cizgi səma planetləri,\nkim üçün monarx olmaq istəyir Lisi,\nazadlıqları, işıqlarında bağlayan.\nSahə zəmini təsvir edən rasionaldır,\neşqin hökm sürdüyü yer, nə qədər göründüyü,\nvə Sevgi harada yaşayır, nə qədər öldürür.\n"Həyat!" ... Heç kim mənə cavab vermir?\nKeçmiş illərdən bəri yaşadım!\nBəxtim mənim zamanlarımı dişlədi;\nmənim dəliliğimin gizlədirdiyi saatlar.\nNecə və harada olduğunu bilmədən,\nsağlamlıq və yaş qaçdı!\nHəyat əskikdir, yaşananlar nə kömək edir,\nvə onu əhatə etməyən bir bəla yoxdur.\nDünən qaldı; sabah gəlməyib;\nbu gün bir nöqtə dayanmadan gedir;\nMən oldum, olacaq və yoruldum.\nBu gün və sabah və dünən birlikdə\nuşaq bezləri və kəfənlər, mən də olmuşam\nindiki ölən əmlak.\nÖlümün ağlına gəlmədiyi əyləncəli həyatın laqeydliyi\nYaşamaq qısa bir gün gəzmək,\nvə ölüm ölməkdir, Lico, bizim həyatımız,\ndünən kövrək bədənə şəfəq açıb,\ncəsədin hər anı basdırıldı.\nHeç bir şey azdır və heç bir şey olmayacaqdır\nqısa müddətdə bu iddialı unudur;\nŞübhəsiz ki, boş yerə inandırdım,\nmüddəti həsrət, cizgi torpaq.\nXəyal düşüncəsi ilə uzaqlaşdı\nvə istehza və kor ümid,\neyni abidə üzərində büdrəyəcəksiniz.\nGülməli, dəniz üzən biri kimi\nvə tərpənmədən küləklə uçur,\nvə yaxınlaşmağı düşünmədən əvvəl gəlir.\nHəyatın kövrəkliyini təkrarlayın və aldatmalarına və düşmənlərinə işarə edin\nYoxsulluqdan başqa nə həqiqətdir\nbu kövrək və yüngül həyatda?\nİnsan həyatının iki hücumu,\nbeşikdən şərəf və sərvətdirlər.\nNə qayıdan, nə də büdrəyən zaman,\nqaçaq saatlarda onu yelləyir;\nvə səhv həsrətdə, həmişə zalım,\nbəxt onun zəifliyini tükəndirir.\nSakit və gülməli bir ölüm yaşayın\nhəyat özü; sağlamlıq müharibədir\nöz yeməkləriylə mübarizə etdi.\nOh, səhvən adam nə qədər səhv edir,\nyer üzündə həyatın düşəcəyindən qorxur,\nvə həyatda yerə düşdüyünü görmür!\nHəyat və ölümün qarşısının alınması\nƏlimdə olanı itirməkdən qorxmasam,\nnə də zövq almadığım şeylərə sahib olmaq istəmirəm,\nbəxtimin az hissəsi məhv oldu\nməni aktyor və ya məhbus seçəndə dəyər olacaq\nAiləsi artıq istəyi islah etdi;\nqorxmaq üçün solğun deyil və ya sevincinə gülmək\nYaşımın son hissəsini ona borcludur,\nnə də Grim Reaper-in dolanışığını istəmirik.\nYalnız istəməmək istədiyim şeydir;\nruh paltarları mənim paltarımdır;\npost ölüm və pul almaq.\nVədlərə casus kimi baxıram;\nyaşımda ölürəm ümid edirəm:\nMəni gətirdilər, günləri götürün.\nCənab don Juan, qızdırması çətinliklə\nhuşunu itirən qan isinir,\nvə müdafiəsiz yaşa görə,\narteriya və damarlar arasında titrəyir, nəbz vermir:\nYaxşı, zirvələr qarla doludur,\nağız, illərin talan edildi,\nmənzərə, xəstə, dəfn olunmuş gecə,\nvə başqalarının səlahiyyətləri.\nsepolturanı almaq üçün çıxın,\nməzarı və abidəni sığallayın:\ndiri ölməyin son ağlı başında olduğunu.\nÖlümün çox hiss edirəm\nxoşbəxtlik və dəlilikdə nə olur,\nvə azyaşlıya duyğu qurtulur.\nSonuncu gözlərimi bağla\nağ günün məni alacağı kölgə,\nvə bu ruhumu sərbəst buraxa bilər\nsaat onun narahat həvəsinə yaltaq\nlakin başqa yerdə, sahildə deyil,\nyaddaşını yandırdığı yerdə qoyacaq;\nüzgüçülük alovumu soyuq suyu bilir,\nVə sərt qanuna hörməti itir.\nHəbsxana tanrısı olmuş ruh,\nbu qədər atəşə zarafat verən damarlar,\nəzəmətlə yanan mərmərlər,\nvücudunuz gedəcək, qayğı deyil;\nonlar kül olacaqlar, amma mənaları olacaq;\ntoz olacaqlar, aşiqdə daha çox toz.\nDon Melchor de Bracamonte (Peñaranda qraflarının oğlu) üçün dəfn mərasimində təriflər\nHəmişə, Melchior, xeyir-dua almışdı\nHəyatınız yerdəki bir çox tranşda;\nVə onsuz da Cənnətdə mübarəkdir,\nYalnız mükafatlandırıla biləcəyi yerlərdə.\nSənsiz müharibə silahsız idi\nVə təsəlli vermədən ləyaqət;\nYasda və yasda Soylu və Cəsarət\nVə məmnuniyyət pis pis.\nSəni nə qədər mükafatlandırmadılar, sən haqq idin,\nMükafat cəsarətinizlə inandınız,\nVə ondan çox olmaq sizin sahib olduğunuz şey idi.\nDünyada çatmadığın mövqe\nO, yalançıdır, yetim və kədərlidir,\nÖzünüzü onun xoru ilə taclandırdığınızı.\nYaxşı hakim Berenguel de Aois'in məzarı\nBir beşik və qəbir görünmürsə,\nmənə yalan yazmamaq,\nQonaq, məzarda doğulduğunu xəbərdar et\nBerenguelin yaşamasını sevən ölür.\nKim geydiyi Toqanı geyərsə,\nvə mühakimə etdiyi şeylərdə onu təqlid etmir,\nbu müqəddəs nümunə ilə təhdid olunur\nkim onun gerbinin ardınca gedərsə, gözlə.\nŞikayət etmədən və pul vermədən keçdi;\nŞura onu dəfn etdi; və dəfn olundu,\nonda ən sərt tövsiyələrə əməl etdi.\nKəfənli yaşayış qurdu.\nUğur içində yaşamaq üçün qurmadı,\nonun üçün heç kim ağlamadı və bu gün də ağladı.\nHər şeyin ölümü necə xəbərdar etdiyini öyrədir\nVətənimin divarlarına baxdım,\ngüclü bir vaxt, artıq dağılmışsa,\nyorğun yaş yarışından,\nonun cəsarəti bitən.\nÇölə çıxdım, gördüm günəş içir\nbuz axınları açıldı;\ndağlıq dağlardan mal-qara,\nkölgələrlə günün işığını oğurladı.\nEvimə girdim: ləkələndiyini gördüm\nköhnə bir otaqdan xarab oldu;\nişçilərim daha əyri və daha az güclüdür.\nYaşa görə qılıncımı hiss etdim,\nvə gözlərimi qoymaq üçün bir şey tapa bilmədim\nbunun ölüm yaddaşı olmadığını.\nLuis de Góngora'ya\nƏsərlərimi donuz ilə yayacağam\nniyə məni dişləmirsən, Gongorilla,\nKastiliya dəyirmanlarının iti,\nyolda bir oğlan kimi lağ edən bir alim\nçətin ki, bir kişi, bir hind keşişi,\nastarı cristus olmadan öyrəndiniz;\nCórdoba və Sevilla'dan chocarrero,\nvə məhkəmədə ilahi üçün zarafat.\nNiyə yunan dilinə senzura qoyursan\nyalnız yəhudinin ravvinidir,\nburnunuzun hələ də inkar etmədiyi bir şey?\nHəyatım üçün daha çox ayə yazma;\nkatiblər sənə yapışsalar da\ncəllad kimi üsyan etdiyinə görə.\nBir dəfə bir adam burnuna ilişdi,\nbir zamanlar üstün bir burun var idi,\nBir vaxtlar bir burun var və yaz,\nBir dəfə çox saqqallı bir qılınc balığına.\nBir dəfə səhv üzlü günəş saatı,\nbir dəfə düşünülmüş bir qurbangahın üstündə,\nbir zamanlar üzüstə bir fil var idi,\nOvidio Nasón daha çox nəql edilmişdir.\nBir dəfə bir məkanın üstündə,\nMisirdə bir piramidanın üstündə,\non iki qəbilə burun idi.\nBir dəfə çox sonsuz bir burun üzərində\nçox burun, bu qədər şiddətli burun,\nAnnasın qarşısında bu bir cinayət idi.\nÖlümdən kənar daimi sevgi\nkölgə, mən ağ günü alacağam,\nsaat, narahat həyəcan istəklərinə;\namma buradan sahildə deyil\nyaddaşı yandırdığı yerdə qoyacaq;\nVə sərt qanuna hörməti itir;\nTanrı bütün həbsxanada olduğu ruh,\nsənin qayğısını deyil, bədənini tərk edəcəklər;\nKül olacaqlar, amma mənalı olacaqlar.\nOnlar toz olacaqlar, daha çox sevgi tozu.\nBuz yandırır, dondurulmuş atəşdir\nYaralanır, ağrıyır və hiss etmir\nxəyal olunan yaxşı, pis bir hədiyyədir,\nçox yorucu bir qısa fasilədir.\nBizə qayğı göstərən bir nəzarətdir,\nqorxaq, cəsur bir adla,\ninsanlar arasında yalnız bir gəzinti,\nyalnız sevilmək üçün bir sevgi.\nBu həbsdə olan bir azadlıqdır\nson paroksizmə qədər davam edən,\nmüalicə edildiyi təqdirdə böyüyən xəstəlik.\nBu Sevgi uşağı, bu sənin uçurumun:\nheç bir şeylə nə dostluq edəcəyinə bax,\nhər şeydə özünə zidd olan.\nQadınların xəyal qırıqlığı\nPuto, fahişələrə güvənən adamdır.\nvə zövqlərinizin istədiyini lanetləmək;\nlanet təklif olunan təqaüddür\nlanet şirkətinin ödənişində.\nLanet ləzzətdir, ləzzət sevincdir\nputaril vaxtının bizi daha bahalı etdiyini;\nvə deyəcəyəm ki, kimin kimi görünür\nfahişə deyilsən, xanımım.\nAncaq mənə aşiq deyin\nbir fahişədən sonra səni tərk etmərəmsə;\nvə necə lanet ölümü yandırdım\nbaşqa fahişələrdən ödəyərəmsə,\nçünki ciddi fahişələr bahalıdır,\nvə çirkin, çirkin fahişələr.\nMəqaləyə tam yol: Mövcud Ədəbiyyat » Janrlar » Şeir » Francisco de Quevedo'nun +10 ən məşhur sonetləri\nQuevedo'yu Cervantes və Şekspirdən daha yaxşı hesab edirəm ... çünki Quevedo bugünkü dünya və ümumiyyətlə 'insan problemimiz' üçün istifadə edilə bilən mövzuları araşdırır və sevindirir; onlar həmişə aktualdırlar. Və mən ədəbi tənqidçi və ya yazıçı deyiləm.\nTulio-ya cavab verin


Rusiya niyə İrəvan aksiyalarına müdaxilə etmədi? – Şok səbəb – Turkustan.info\n25 Oktyabr 2020 23:03\nRusiya niyə İrəvan aksiyalarına müdaxilə etmədi? – Şok səbəb\n24 Aprel 2018 23:39\nErmənistandakı hadisələrdə daxili amillər, xalq faktoru ilk sıradadır.\nTurkustan.info xəbər verir ki, bu sözləri politoloq Şahin Cəfərli qeyd edib. O bildirib ki, amma xarici faktorların da rolunu tam inkar etmək də doğru deyil:\n“Xüsusən də, Ermənistanda iki hərbi baza saxlayan, ölkə iqtisadiyyatının strateji sahələrinə nəzarət edən Rusiyanın kənarda dayanıb baş verənləri izlədiyinə inanmaq sadəlövhlük olar. Sadəcə, “Rusiya bu proseslərin harasındadır” sualını aydınlaşdırmaq lazımdır. Moskva 2008-ci ilin qanlı 1 mart hadisələrində olduğu kimi, Sərkisyanın arxasında dayana və onu qoruya bilərdi. Amma dünya o dünya, dövr o dövr deyil. Vəziyyət dəyişib. Putinin Ukraynada yol verdiyi səhvlərdən nəticə çıxardığını, baltanı cərrah bıçağı ilə əvəzlədiyini, proseslərə daha soyuqqanlı yanaşmağa başladığını zənn edirəm. Əgər Moskva zorakılıqla, qan tökərək Sərkisyanın iqtidarını davam etdirsəydi, Ermənistanda nüfuzunu tamamilə itirə bilərdi. Moskva Sərkisyanın cəmiyyətdə dayaqlarının sarsıldığını görürdü və bu səbəblə, müdaxilə etməməyə üstünlük verdi. Serj Sərkisyanın Bəşər Əsədə çevrilməsi Rusiyaya lazım deyildi”.\nPolitoloq vurğulayıb ki, Ermənistan inqilabının mühüm nəticələrindən biri budur ki, Rusiya Ukrayna hadisələrinə yanaşmasından fərqli olaraq, xalq arasında dayaqları zəifləmiş, xalqdan qopmuş ölkə rəhbərini müdafiə etmədi:\n“Bu, başqalarına da dərs olmalıdır. Digər tərəfdən, mən ötən ilin sentyabrında Karen Karapetyanın baş nazirin müavini vəzifəsinə gətirilməsinin sıradan və rutin bir təyinat olduğuna inanmıram. Məsələ onda deyil ki, Rusiya Sərkisyanın mütləq yıxılacağını düşünürdü, yaxud bunu planlaşdırırdı. Sadəcə olaraq, Konstitusiya dəyişikliyinin praktik tətbiqi ərəfəsində, yəni icra səlahiyyətlərinin baş nazirə keçidi öncəsi mümkün fors-majorları düşünərək layiqli bir alternativ yaradıb əldə tutmaq lazım idi və Karapetyanın təyinatı da bu məqsədə xidmət edirdi. Əsgərlərin kazarmalardan çıxıb nümayişçilərə qoşulmasında, Paşinyanın və təcridxanadakı digər müxalifətçilərin azadlığa buraxılmasında və son nəticədə Sərkisyanın istefaya məcbur olmasında Karapetyan amili mühüm rol oynadı”.\nPolitoloq qeyd edib ki, amma bu, o demək deyil ki, Ermənistanın yeni rəhbəri mütləq Karapetyan olacaq:\n“Nikol Paşinyan seçkilərə qədər qurulacaq müvəqqəti hökumətə rəhbərlik etmək iddiasını ortaya qoyub və ölkəni seçkilərə özü aparmaq istəyir. Ona görə də Karapetyanın işi asan deyil, bu mürəkkəb vəziyyətdən uduşla çıxmaq üçün onun hansı gedişləri edəcəyini, hakim partiyanın neqativ yükünü və mirasını sahiblənib-sahiblənməyəcəyini maraqla gözləyirəm”.\nPolitoloq Qərbin bu hadisələrdə ciddi və həlledici rol oynadığına inanmır:\n“Ümumiyyətlə, Ermənistan inqilabına Rusiya-Qərb geosiyasi rəqabətinin nəticəsi və bu mübarizənin bir epizodu kimi baxmağın tərəfdarı deyiləm. Amma erməni xalqının böyük hissəsi, təxminən dörddə üçü ölkə xaricindədir, bunların da önəmli qismi, qaymağı Fransa və ABŞ başda olmaqla, Qərbin demokratik ölkələrində yaşayır. Heç bir praktik addım atmasa belə, diaspor mənəvi avtoritetdir, öz mövcudluğu ilə Ermənistan daxilinə nüfuz etmək gücündədir və edir. Onların öz həyat səviyyələri, Qərb toplumlarında oynadıqları rol, yetişdirdikləri intellektual liderlər və dünya şöhrətli sənət adamları ilə Ermənistan daxilindəki və dünyanın digər regionlarındakı erməniləri ciddi şəkildə etkilədikləri şübhəsizdir. Ermənistanda demokratik islahatlar aparıldıqca, yəqin ki, diasporanın Ermənistanın problemlərinin həllinə daha yaxından cəlb olunduğunu görəcəyik ki, bu bizim üçün arzuolunmazdır”.\nPolitoloq hətta qərbyönlü qüvvələr hakimiyyətə gəlsələr belə, Ermənistanın hələ ki, Rusiyadan qopa bilməyəcəyini vurğulayıb:\n“Nə qədər ki onlar Azərbaycandan və Türkiyədən ekzistensial təhlükə hiss edirlər, Rusiyaya sığınmağa məcbur və məhkumdurlar. Moskvanın son hadisələrlə bağlı arxayın görünməsinin başlıca səbəbi budur. Dağlıq Qarabağ münaqişəsi həll olunduqdan və Azərbaycanla sülh müqaviləsi imzalandıqdan, Azərbaycan və Türkiyə ilə bütün kommunikasiyaların açılması və siyasi-iqtisadi münasibətlərin bərpasından sonra ermənilər Rusiyadan ayrılmaq barədə ciddi düşünə bilər. Məhz bu səbəblə, Rusiya indiyədək münaqişənin həllinə imkan verməyib, açıq bildirməsə də, Türkiyə-Ermənistan normallaşmasına da qarşı olub. Əgər münaqişə həll olunacaqsa, Rusiya elə bir həll variantını tərəflərə qəbul etdirməyə çalışacaq ki, həmin variant onun bölgədəki mövcudluğuna uzunmüddətli təminatlar ehtiva etsin”.\nPolitoloqun sözlərinə görə, ölkə daxilində zəruri şərtlər yetişməsə və zəmin olmasa, heç bir xarici güc bir xalqı ayağa qaldırıb meydanlarda saxlaya bilməz. /Axar.az/


Elektron Kredit Platforması üzərindən 27 milyon manat kredit verilib – İqtisadiyyat Nazirliyi\n24 August 2020 - 14:24\nElektron Kredit Platforması üzərindən 27 milyon manat kredit verilib –İqtisadiyyat Nazirliyi\nSahibkarların dövlət zəmanətli krediti asan və şəffaf formada əldə etməsi üçün İqtisadiyyat Nazirliyinin yaratdığı Elektron Kredit Platforması (www.e-edf.gov.az) artıq sahibkarların kredit sifarişləri üçün əlverişli vasitəyə çevrilib.\nMəlumatda həmçinin deyilir ki, indiyə qədər Platforma üzərindən 660 milyon manat yeni biznes krediti sifarişi üzrə 2 200-dən çox müraciət daxil olub. Artıq 143 müraciət üzrə ümumi həcmi 27 milyon manat olan kreditlərin ayrılması barədə qərarlar qəbul edilib. Hazırda digər müraciətlərə baxılır və müəyyən olunmuş müddətdə nəticələr barədə sahibkarlara elektron platforma vasitəsilə məlumat veriləcək.\nKredit-zəmanət mexanizminin tətbiqi pandemiyadan zərər çəkmiş sahələrdə iqtisadi fəallığın və məşğulluğun qorunub saxlanması, likvidliyin dəstəklənməsi baxımından xüsusilə əhəmiyyətlidir. Yeni biznes kreditlərinin Elektron Kredit Platforması vasitəsilə verilməsi isə sahibkarlara biznes kreditləri üçün onlayn rejimdə müraciət, müvəkkil kredit təşkilatları və İqtisadiyyat Nazirliyində müraciətlərə eyni vaxtda baxılması və statusunun real vaxt rejimində izlənməsi, həmçinin 3 kredit təşkilatına eyni vaxtda müraciət imkanının yaradılması və s. kimi üstünlüklər yaradır. Beləliklə, sahibkarların kreditlərə çıxış imkanları genişlənir, sərf olunan vaxta və xərclərə qənaət olunur.\nBiznes kreditlərinə dövlət zəmanətinin verilməsi və həmin kreditlər üzrə faizlərin subsidiyalaşdırılması mexanizminə əsasən, 500 milyon manat həcmində yeni biznes krediti portfelinin 60%-dək hissəsinə dövlət zəmanəti verilir, həmçinin həmin kreditlərin illik faiz dərəcəsinin 50%-i dövlət tərəfindən maliyyələşdirilir.


"Toylara icazə verilsə də toy edən az olacaq" – Ekspert "çünki"lərdən danışdı - Savash.org\nƏsas səhifə/Manşet/“Toylara icazə verilsə də toy edən az olacaq” – Ekspert “çünki”lərdən danışdı\n“Toylara icazə verilsə də toy edən az olacaq” – Ekspert “çünki”lərdən danışdı\n“SAVAŞ” xəbər verir ki, bu sözləri sfera.az-a açıqlamasında iqtisadçı eksperti Natiq Cəfərli deyib. Ekspertin Azərbaycanda iqtisadiyyatın postpandemiya dönəmində bir o qədər də canlanmayacağını qeyd edib:\n“İndi gündəmdə olan məsələlərdən biri toyların keçirilməsinə icazənin verilməsidir. Toy anlayışı da elədir ki, burda bir çox sferada insanlar çalışır. Yəni, toy bazarı bir çox sahələri öz ətrafında birləşdirir. Söhbət video, fotoçəkilişlər də daxil olmaqla geyimlərin icarə verilməsinədək bir çox sahədən gedir. Amma qarşıda başqa problemlər var.\nDanışıqlardan belə gözlənilir ki, toyların keçirilməsinə icazə verilərsə say məhdudiyyəti olacaq. İlkin mərhələdə 50-100 nəfərlik toy mərasimlərinin təşkilinə icazə verilməsi gündəmdədir. Bu isə öz növbəsində şadlıq saraylarının bir çoxuna sərf etməyəcək. Çünki az sayda insanın iştirakı ilə toyun təşkili sərfəli deyil. 50-100 nəfərlik toyu təşkil edən şadlıq sarayı xüsusi qazanc əldə etməyəcək, əksinə ziyanla işləmiş olacaq. Buna görə də bir nəfər qonağa görə hesablanan maya dəyəri yüksələcək və bu da qiymətlərin artımı ilə nəticələnəcək. Belə olan halda isə insanlarda narazılıq yaranacaq və çox güman ki, əksər şəxslər toylarını hələ bir müddət də təxirə salacaq”.\nHulusi Akar azərbaycanlı şəhid ailəsinə məktub GÖNDƏRDİ


Ziya Məmmədovun nəvəsi üçün xüsusi maşın yığıldı - VİDEO » Qlobal.Az\nSabiq nəqliyyat naziri Ziya Məmmədovun oğlu Anar Məmmədov oğlu Ziya üçün xüsusi maşın yığdırıb.\nBunu əks etdirən görüntüləri tanınmiş türk iş adamı Erbakan Malkoç instaqramda paylaşıb.\nE. Malkoç qeyd edib ki, bu maşın Ziyanın öz seçimi ilə yığılıb. Uşaq maşını bəyəndiyini deyib.\nQeyd edək ki, E. Malkoç "Mercedes Viano” markalı maşınları xüsusi şəkildə sifarişlə yığıb satan böyük firmanın rəhbəridir. Onun sifarişlərinə daha çox ərəb şeyxləri, milyarderlər maraq göstərirlər.\nA. Məmmədov sabiq kənd təsərrüfatı naziri Heydər Əsədovun qızı Fəridə ilə evlidir. //Qafqazinfo.az


Prostatit nedir, prostatit müalicəsi, prostat problemi, prostat müalicə Bakıda\nГлавная страница » Xidmətlərimiz » Xroniki prostatit\nXroniki prostatit haqqında heç yerdə eşitmədikləriniz.\nXroniki prostatit nədir sualına cavab tapmaq üçün əlbəttə ki, prostat nədir sualını özünüz üçün aydınlaşdırmanız gərəkdir. Prostatit dedikdə prostat vəzin iltihabı nəzərdə tutulur. Prostat vəzinin iltihabı iki formada təzahür edə bilər. Əlamətlərin kəskinlik dərəcəsinə görə bunlardan biri kəskin, digəri isə xroniki prostatit adlandırılır. Kəskin prostatit prostat vəzin irinli iltihabı xəstəliyidir. Bütün digər kəskin iltihabı xəstəliklər kimi qızdırma ( hərarətin yüksəlməsi ), üşütmə, ümumi halsızlıq kimi əlamətlərlə özünü göstərir. O cümlədən sidik ifrazının ağrılı olması və çətinləşməsi, qarının aşağısında, aralıq nahiyyəsində və anus ətrafı sahədə ağrı ilə müşaiyət olunur. Xroniki prostatit olan xəstələrdə isə qızdırma, üşütmə, halsızlıq kimi əlamətlər olmur. Sidik ifrazındakı əlamətlər və ağrının xarakteri daha mülayim olur və cinsi sferada müəyyən dəyişikliklər yaranır. Prostatit olduqda xəstədə əlamətlər çox vaxt mövsümi xarakter daşıyır. Adətən soyuq aylarda daha da kəskinləşir. İsti aylarda isə demək olar ki, əlamətlər çox zəif nəzərə çarpır, yaxud ümümiyyətlə itir.\nİnfeksion prostatitlərdə xəstəliyin törədicisi hər hansı bir bakteriya, virus, cinsi yolla yoluxan xəstəliyin törədicisidir.Məsələn : urogenital xlamidioz, trixomoniaz, ureaplazmoz, mikoplazmoz, qonoreya, kandida albikans göbələyi və.s. Bakerial törədicilərdən ən çox aşkarlanan bağırsaq çöpləri, enterokok, stafilokok – dur. Ona görə də prostat vəzi ilə bağlı şikayətləri olan pasientlər cinsi yolla yoluxan xəstəliklərlə əlaqədar müayinədən keçməlidir.\nBütün digər xəstəliklərdə olduğu kimi, müayinə xəstə ilə söhbətdən başlayır. Bunlara anamnez məlumatları deyilir. Prostatitli xəstələrin əksəriyyətində sidik kanalına bağlı olduğu üçün demək olar ki, bütün xəstələrdə sidik kanalından yaxma analizi sıyrıntı şəklində götürülür. Əgər sidik kanalından axıntı varsa, sıyrıntı yox axıntıdan müayinə götürülür. Götürülmə qaydasının eyni olmasına baxmayaraq analizin olunma metodu fərqli ola bilir. Sidik kanalından sıyrıntı şəklində götürülən müayinə materialı mikroskopik, bakterioloji müayinə və PZR ( polimeraz zəncirvari müayinə ) edilə bilər.\nGötürülmüş materialın hansı müayinədən keçirilməsini müalicə həkimi müəyyən edir. Qeyri – infeksion prostatit prostat vəzidə qan dövranı və innervasiya pozğunluğu ( sinir təchizatı pozğunluğu ) olan kişilər üçün daha xarakterdir. Risk qrupuna aiddir:\nPassiv, azhərəkətli həyat tərzi keçirən\nsiqaret çəkən və digər pis vərdişləri olanlar.\nÇanaq orqanlarının xəstəlikləri olan və bu orqanlarda cərrahi əməliyyat keçirmişlər.\nOnurğanın bel – oma – büzdüm hissəsinin müxtəlif xəstəlikləri, travmaları\ndigər xroniki xəstəlikləri ( şəkərli diabet, böyrək çatışmazlığı, qanda xolesterini yüksək olan) olan kişilər.\nProstatit nədir ? – sualına o belə avab vermişdir.\nGecələr bir neçə dəfə sidik ifrazına durmaq. Sidik ifrazı vaxtının uzanması.\nSidik kisəsinin tam boşalmaması hissiyyatı. Yəni, sidik ifrazından sonra sidik kisədə sidik qalması.\nBəzən isə sidik ifrazından sonra sidik kisədə sidik qalmır, lakin xəstə ele hiss edir ki, kisədə sidik qaldı.\nXroniki prostatit. Əlamətləri\nXroniki prostatitli xəstələrdə kəskin tutmaşəkilli ağrılar olmur. Küt ağrı 40 % – ə qədər hallarda aralıq, 30 – 35 % xayalığa və ya xayalardan birində olur. 5 – 6 % isə cinsi orqana, xüsusən baş hissəsinə ötürülür. 10 – 15 % qarının aşağısına, sidik kisəsinin proyeksiyasına, qasıq nahiyyəsinə ötürülür. 5 – 7 % hallarda isə büzdüm – oturaq nahiyyəsində hiss olunur.\nEyakulyasiyadan ( cinsi aktdan ) sonra ağrının yaranması və ya güclənməsi və s. mümkündür. Erektil disfunksiya ( cinsi zəiflik ) prostatitli xəstələrin əsas şikayətidir.\n1. cinsi ( seksual ) sferada dəyişikliklər – erkən boşlma və erektil disfunksiya.\n2. sidik ifrazında dəyişikliklər ( buna dizurik əlamətlər deyilir ).\nCinsi problemlərlə müraciət edən kişilərin əksəriyyətində cinsiyyət sistemi orqanlarının iltihabı xəstəlikləri aşkarlanır. Daha çox isə xroniki prostatit. Bu halda bir şeyi müəyyən etmək çox çətindir. Amma çox vacibdir. Prostatit birinci yaranıb yaxud cinsi zəiflik ? Yəni ki, prostatit birinci yaranıb və onun nəticəsində erektil disfunksiya ( cinsi zəiflik ) əmələ gəlibmi ? Yaxud da bunlar hər biri ayrı – ayrılıqda iki xəstəlik kimi inkişaf ediblər. Hər iki halda bu xəstəliklər biri digərinin gedişini daha da ağırlaşdırır. Xroniki prostatitli xəstələrdə cinsi sfera əlamətləri müxtəlif xarakterli olur. Məsələn: iltihabı prosesin kəskinliyindən, qonşu orqanlara yayılmasından, hormonal statusdan asılıdır. Həmçinin xəstənin yaşından, yanaşı gedən xəstəliklərin olub – olmamasından və.s.\nXroniki prostatit olan xəstələrdə cinsi zəiflik üç formada təzahür edir:\nCinsi istəyin ( həvəsin ) azalması.\nEreksiya zamanı cinsi orqan rigidliyinin ( sərtliyinin ) zəif olması.\nPremator eyakulyasiya ( erkən boşalma ).\nHətta müəyyən edilmişdir ki, xroniki prostatitli kişilərdə bu əlamətlər müəyyən ardıcıllıqla inkişaf edir. Belə ki, əvvəlcə erkən boşalma yaranır. Daha sonra ereksiyanın zəifləməsi baş verir. Ondan da sonra libido azlığı ( yəni cinsi istəksizlik, həvəssizlik ) yaranır. Prostatitli pasientlərin təqribən 1/3 – də eyakulyasiya zamanı yaxud ondan dərhal sonra ağrı olur. Bu isə o pasientlərdə toxum qabarının da çox ciddi şəkildə iltihabı prosesə məruz qalması ilə əlaqədardır. Toxum qabarı dedikdə sidik kanalının prostat vəzidən keçən hissəsində hər iki toxumdaşıyıcı axacağın parostat vəzidən keçərək sidik kanalına açıldığı hissə nəzərdə tutulur.\nProstatit olan xəstələrdə cinsi əlaqələrin sayı azalır. Müəyyən vaxtdan sonra pasientdə depressiya, cinsi əlaqədən çəkinmə və.s yaranır. Xəstələr özlərini cinsi güc nöqteyi nəzərdən olduqlarından daha zəif hiss edirlər və ciddi stres yaşayırlar. Əvvəllər epizodik ( hərdən ) müşahidə olunurdusa, xroniki prostatit müalicə olunmadıqda cinsi zəiflik daha dərinləşir, xəstələri daha çox narahat edir və sinir – psixi dəyişikliklərə səbəb olur. Yuxarıda qeyd olunan və xroniki prostatitli pasientlərdə rast gəlinən üç əsas simptomdan ( ağrı, erkən eyakulyasiya, və erektil disfunksiya ) pasientə daha çox psixoloji zərbə vuran erektil disfunksiyadır. Məhz ona görə də tətbiq olunan müasir müalicə protokolları ilkin olaraq pasientin cinsi həyatında pozitiv dəyişikliklərin yaradılmasına, ereksiyasının bərpasına yönəlib.\nXroniki prostatit vaxtında müalicə olunmadıqda prostat vəzidə nə baş verir ? Normal toxuma elementlərinin birləşdirici toxuma ( çapıqla ) ilə əvəz olunması ( fibrozlaşma ) prosesi gedir. Başqa sözlə desək çapıqlaşma prosesi getdiyindən ağrılar və bütün digər əlamətlər daha dayanıqlı xarakter alır.\nBildiyimiz kimi prostat vəzi sperm kütləsinin formalaşmasında da iştirak edir. Ona görə də prostatitli xəstələrin sperm göstəricilərində çox ciddi dəyişikliklər aşkarlanır. Bir çox hallarda kişi sonsuzluğunun səbəbi olur prostatit olur.\nMüşahidələr göstərir ki, 20 – 50 yaş arasında olan kişilərin təqribən 35 – 40 % – də klinik əlamətlərin olmasına baxmayaraq bunların yalnız 10 – 12 % – i həkimə müraciət edir. Bunun əsas səbəbi isə əlamətlərin vaxtaşırı olaraq itməsi, sanki xəstədə yalançı sağalma hissiyyatının yaranmasıdır. Bəzən əlamətlərin mövsümi xarakter daşımasıdır. Ona görə də statistik məlumatlar əslində xroniki prostatitli kişilərin az bir qismini əhatə edir.\nXroniki prostatit kişilərin həyat keyfiyyətinə çox ciddi təsir göstərir. Müasir müalicə prinsipləri və protokollarının tətbiqi ilə prostatitin müalicəsi daha əlçatan olmuşdur. Şəhərdə, az hərəkətli həyat tərzi yaşayan hər bir kişi, ömründə heç olmuya bir dəfə prostat vəzi ilə əlaqədar həkimə müraciət etməli olur. Cavan vaxtı prostatitlə, yaşlaşdıqda isə prostat adenomasına görə.\nXroniki prostatitin səbəbləri:\ntez – tez cinsi partnyorunu dəyişən və cinsi yolla yoluxan xəstəliklərə tutulan.\nqeyri – requlyar cinsi həyat yaşayan.\nuzun müddət sidik kanalında kateter qalan ( hər hansı bir əməliyyat və ya prosedura ilə əlaqədar, sidiyə çıxa bilməməkə əlaqədar ).\nsidik kanalında hər hansı tibbi prosedura, endoskopik cərahi müdaxilə keçirən insanlar.\nuzun müddətli soyuqdəyməsi olan.\nProstat vəzin xəstəlikləri niyə görə bu qədər geniş yayılmışdır?\nSəbəblər çoxdur, birinci səbəb isə bizim, yəni müasir kişilərin həyat tərzidir. Biz özümüzə yaratdığımız yüksək komfort şəraitə görə sanki prostatitlə cəzalandırılırıq. Son 200 ildə müasir insan fiziki aktivliyinin təqribən 90 % – ni itirib. Əgər yaxın keçmişin kişisi öz işlərinin demək olar ki, hamısını öz fiziki əməyi, əzələ gücü hesabına edirdisə müasir kişi isə əksər vaxtını evdə, işdə, maşında yumşaq kresloda oturmaqla keçirdir. Təbiət də bu cür davranışı sanki bizə bağışlamır və nəticədə bizi prostatitə düçar edir.\nNiyə görə prostat vəzin xəstəlikləri müalicəyə çətin tabe olur?\nProstat vəzin düz bağırsaqdan barmaqla müayinəsi. Palpator rektal müayinə nədir və onun əhəmiyyəti ?\nXroniki prostatit zamanı USM ( ultrasəs müayinəsi ).\nProstatitin kompleks müalicəsi\nNisbətən requlyar cinsi həyat tərzinə keçməsi. Bunlar isə xətəliyin müalicəsinin daha uğurlu başlanğıcı olmaqla sonradan təyin olunacaq müalicənin effektivliyini təmin edir.\neyakulyasiya ( boşalma ) anında məcburi şəkildə cinsi aktın uzanmasına çalışmamalı.\nProstat trenajorlar haqqında ayrıca bölmədə ətraflı məlumat verilib.Həmçinin nəzərə almaq lazımdır ki, prostat vəzin axacaqları, hansı ki, sidik kanalına açılır, onların mənfəzi iltihabı möhtəviyyatla və irinlə dolur ( mikroabses ) və axacaqların ağzını tıxac kimi tutur. İltihab əleyhinə təyin olunan dərman preparatları bu mikroabseslərə gəlib çatmır, çünki bu nahiyyələrdə qan dövranı yoxdur. Bu halda həkimin köməyinə prostat trenajorlar adlanan proststik massajorlar gəlir. Əvvəllər çox geniş tətbiq olunan və düz bağırsaqdan edilən prostat masajı çox narahat və diskomfortlu proseduradır. Xəstələrin çoxu ondan imtina edir. Həmçinin prostat masajı çox travmatik proseduradır. Belə halda xroniki prostatit olan xəstələrin köməyinə prostat trenajorlar gəlir. Prostat trenajorlar müxtəlif modifikasiyalarda, müxtəlif formada istehsal olunur və təsir mexanizmləri prostat vəzi toxumasının qan təchizatının normallaşmasına yönəlib. Xəstə trenajorun yəhər hissəsində oturur. Prostat trenajorun pultu xəstəyə verilir və həkimin göstərişlərinə əsasən masajın intensivliyini xəstə özü tənzimləyir.\nDaha sonra isə ildə iki dəfə həkim uroloqun qəbulunda olmalıdırlar.\nXroniki prostatit vaxtında müalicə olunmazsa yaxud düzgün müalicə olunmazsa nə ilə nəticələnə bilər?\nprostatın adenoması ( hiperplaziyası ).\nprostat xərçəngi ( prostatitlə prostat xərçəngi arasında birbaşa əlaqə olmasa da, uzun müddət daham edən xroniki iltihabıi fon xərçəg prosesinə başlangıc verə bilər. Xüsusən də prostat xərçənginə irsi meyillik olduqda).\nuretrada ( sidik kanalında ) daralma ( striktura ) – müalicəsi cərrahi yolladır.\nProstatit prostat xərçənginə yol aça bilərmi ?\nBirbaşa deyil, lakin dolayı olaraq xroniki prostatit prostat xərçənginin inkişafı üçün zəmin yarada bilər. Xüsusən də ailəvi olaraq prostat xərçənginə irsi meyillik olan şəxslərdə. Belə irsi meyillik olan insanlarda xroniki prostatit təsbit edildikdən sonra ildə iki dəfə qanda PSA ( prostatspesifik antigen ) yoxlanması məsləhət olunur. PSA – nın iki fraksiyası müəyyən edilmişdir. Ümumi PSA və sərbəst PSA. Xərçəngin daha ilkin mərhələdə təyin edilməsində və orta yaşama müddətinin uzadılmasında PSA müayinəsinin dinamik olaraq ildə iki dəfə yoxlanmasının mühüm əhəmiyyəti var.\nPSA haqqında əlavə məlumat xüsusi bölmədə verilmişdir. https://androloq.az/uslugi/psa/\nXroniki prostatit və urologiyanın digər aktual mövzuları haqqında daha ətraflı məlumat aşağıdakı saytlarda :\n#Xroniki prostatit #prostatitbaku #uroloqbaku


Tarif Şurasının qərarı niyə dəyişdirildi? – TƏHLİL - Azinforum.az İnformasiya Portalı\nAna səhifə / Kriminal / Tarif Şurasının qərarı niyə dəyişdirildi? – TƏHLİL\nTarif Şurasının qərarı niyə dəyişdirildi? – TƏHLİL\nPrezident İlham Əliyevin tapşırığı ilə ölkədə əhali tərəfindən təbii qaz və elektrik enerjisindən istifadəyə görə güzəş limiti qaldırıldı.\nXatırladım ki, noyabrın 28-də Tarif Şurasının qərarı ilə elektrik enerjisinin bir kilovat/saatı üçün pərakəndə satış tarifi əhali üçün aylıq elektrik enerjisi istehlakı 250 kilovat/saatadək olan istehlakçılar üzrə 7 qəpik, 250 kilovat/saatdan çox olan hissə üzrə isə 11 qəpik müəyyənləşdirilmişdi.\nTəbii qazın pərakəndə satış tarifi isə əhali üzrə illik istehlak həcmi 1500 kubmetrədək olan istehlakçılar üçün 10 qəpik, 1500 kubmetrdən çox olan hissəsi üçün isə 20 qəpik təyin edilmişdi.\nBeləliklə, Prezidentin tapşırığına uyğun olaraq, aylıq elektrik enerjisi istehlakı üzrə 7 qəpikdən hesablanacaq 250 kilovat/saat 300 kilovat/saata, 10 qəpikdən hesablanılacaq illik qaz istehlakı həcmi isə 1500-dən 1700 kubmetrədək qaldırılıb.\nPrezident İlham Əliyevin tapşırığı ilə ölkədə əhalinin təbii qaz və elektrik enerjisindən istifadəsinə görə güzəş limitinin bu cür qaldırılması, başqa sözlə desəm, aylıq elektrik enerjisi istehlakı üzrə 7 qəpikdən hesablanacaq 250 kilovat/saatın 300 kilovat/saata, 10 qəpikdən hesablanılacaq illik qaz istehlakı həcminin isə 1500 kubmetrdən 1700 kubmetrədək yüksəldilməsi olduqca təqdirəlayiq haldır.\nBu, əhalinin aztəmiatlı hissəsinin problemlərinin Prezidenti daha çox düşündürdüyü deməkdir. Eyni zamanda, hökumətin qərarlarına ilk növbədə əhalinin sosial-iqtisadi vəziyyəti prizmasından yanaşdığını sübut edir.\nƏslində, bu cür limit şərtləri Tarif Şurasının noyabrın 28-də verdiyi məlum qərar zamanı nəzərə alınmalı idi. Məlum olduğu kimi, qazın və işığın qiymətlərinin artırılmasına dair Tarif Şurasının son qərarı birmənalı münasibət yaratmamışdı. Və sözügedən qərara münasibətdə narazı olan tərəf də haqlı görünürdü, qiymətlərin artırılmasını əsaslandıran tərəf də. Ancaq bu barədə şərhimdə izah etmişdim ki, qiymətlərin artırılması başadüşüləndir. Çünki məsələ bundan ibarət idi ki, təbii qazın qiymətinə sonuncu dəfə 3 il bundan qabaq – 2013-cü ildə baxılmışdı. Həmin ildən təbii qazın pərakəndə satışı 1000 m3 üçün 100 manat müəyyən edilmişdi ki, bu da 1 kubmetrə 10 qəpik demək idi.\nİşığın qiymətinə isə sonuncu dəfə bu ilin yayında baxılmışdı. Belə ki, 2016-cı il 14 iyul tarixində Tarif Şurasının növbəti iclasında “Azərişıq” ilə “Azərenerji” ASC-lərin müraciətləri əsasında elektrik enerjisinin ölkədaxili tariflərinin tənzimlənməsi barədə qərar qəbul edilmişdi ki, həmin qərara əsasən, 1 kilovat/saat elektrik enerjisinin topdansatış qiyməti 4,3 qəpik, pərakəndə satışı isə 7 qəpik müəyyən olunmuşdu. Buna qədər isə elektrik enerjisinin pərakəndə satış qiyməti düz 10 il qabaq – 2007-ci ilin yanvarından 6 qəpik təyin edilmişdi.\nİkincisi də, aradan keçən bu müddət ərzində ölkədə elə bir sahə olmayıb ki, qiymət artımı baş verməsin. Ən azı manatın dollar qarşısında 2 dəfə devalvasiyaya uğradığı faktını nəzərə almalı idik.\nAncaq əlbəttə, bu da bir həqiqətdir ki, əhalinin ölkənin istehlak bazarında son qiymət artımları, inflyasiya, manatın kəskin ucuzlaşması tendensiyaları ilə bağlı sosial-iqtisadi vəziyyəti – real gəlirləri azalıb və zəifləyib. Nəzərə alsaq ki, qazın tarifi təqribən, 2 dəfə, işiğınki isə 1,6 dəfə artırılıb, bunun hamı üçün eyni dərəcədə tədbiq olunması vətəndaşların aztəminatlı təbəqəsi üçün onların sosial-iqtisadi durumu baxımdan, böyük fəsadlar yarada bilərdi. Və nəticədə yığım faizi özü belə aşağı düşəcəkdi.\nOdur ki, Tarif Şurası qiymət artımına diferensiallaşdırılmış şəkildə yanaşmağa məcbur oldu. Bu da ki, ölkəmizdə neçə illərdən bəridir, həyata keçirilən ümumi qiymət siyasətində ilk belə haldır. Yəni, indiyədək demək olar, heç bir sahədə və istiqamətdə qiymətlərdə differensiallaşdırma tədbiq olunmamışdı.\nAncaq etiraf edək ki, limit aşağı idi. Düzdür, son tarif artımlarından sonra əhalinin təbii qazdan istifadə edənlərin təqribən 62% hissəsinin, elektrik egnerjisindən isə 72%-i yenə əvvəlki qiymətlərlə ödəniş etməli olacaqdılar.\nLakin, qeyd olunduğu kimi Prezidentin müdaxiləsi nəticəsində indi bu rəqəmlər müvafiq olaraq 75% və 80% təşkil edəcəkdir. Bu da ki, əhalinin əlavə bir hissəsinin də sosial vəziyyətinin nəzərə alındığı deməkdir. Yəni, beləliklə, elektrik enerjisindən istifadə edənlərin 4/5, qazdan istifadə edənlərin isə 3/4 hissəsi əvvəlki tariflərlə ödənişlər edə biləcəklər.\nAncaq burada bir nüans var ki, mütləq nəzərə almaq lazımdır. O da ondan ibarətdir ki, hökumət “ölçülü-biçili” qərarlar qəbul etməyə öyrəşməlidir. Mən, bir az əvvəl hökumətin, yəni Tarif Şurasının həm qazın, həm də elektrik enerjisinin pərakəndəsatış qiymətlərini yüksəltməsinə haqq qazandıraraq, bunun səbələrini izah etdim.\nLakin, cənab Prezident sonradan müdaxilə edərək hansısa “korrektələr” etməyə məcbur qalırsa, demək ki, sözügedən qərarlarda hər halda, cüzi də olsa, natamamlıq mövcuddur. Bu, birinci mənfi cəhətdir.\nİkinci mənfi cəhət isə ondan ibarətdir ki, ümumiyyətlə, anoloji qərarlar, xüsusən elektrik enerjisi ilə təbii qazın tariflərinə soyuq fəsillərdə baxmaq özü də məqsədəuyğun deyil.\nGörəsən, bunu da Prezident xatırlatmalı idimi?!. (AzVision.az)\nÖncəki Prezidentdən Baş Prokurorluqla bağlı SƏRƏNCAM\nNövbəti Bəzi təhsil müəssisələri birləşdiriləcək


525-ci Qəzet - Azərbaycanda turizm təhsili: uğurlar, perspektivlər...\nAzərbaycanda turizm təhsili: uğurlar, perspektivlər...\nOxunub: 2215 dəfə\nAzərbaycan Turizm İnstitutunun rektoru,\ntarix elmləri doktoru, professor <?xml:namespace prefix = o ns = "urn:schemas-microsoft-com:office:office" />\nAzərbaycan Respublikası Prezidentinin Fərmanı və Azərbaycan Respublikası Nazirlər Kabinetinin müvafiq qərarı ilə yaradılmış Azərbaycan Turizm İnstitutu (ATİ) ölkədə turizm sahəsində ixtisaslaşmış yeganə təhsil, treninq və tədqiqat mərkəzidir. İnstitutun yaradılmasında əsas məqsəd qeyri-neft sektorunun inkişaf strategiyasına əsasən Azərbaycanın turizm sahəsini peşəkar kadrlarla təmin etməkdir. ATİ tədris fəaliyyətinə 2006-cı il tarixində 200 tələbə, bir fakültə (Turizm işinin təşkili və idarəedilməsi fakültəsi), 3 ixtisas və 2 kafedra (“Turizm ixtisası fənləri” və “Ümumi fənlər” kafedraları) ilə başlamışdır. Hazırda 11 bakalavr, 19 magistr,11 doktorantura təhsil pilləsində 1500-dən artıq tələbə təhsil alır. İndiyədək 503 tələbə bakalavr və magistr diplomunu almışdır. ATİ-də tədris Boloniya prosesi standartları əsasında 8 kafedra tərəfindən həyata keçirilir. ATİ Avropa Kredit Transfer Sistemi (AKTS) və çoxballı qiymətləndirmə sistemini tam tətbiq edən yeganə dövlət ali məktəbidir. Mübaliğəsiz deyə bilərik ki, ATİ ictimai fikirdə yeni ənənələrin, ilklərin ünvanı kimi formalaşıb. Yeni ənənələr, ilklər ATİ tələbələrinə böyük şans verir.\n5-il əvvəl yəni – 2007-ci ilin 4 iyul tarixində Azərbaycan Respublikası Mədəniyyət və Turizm Nazirliyi ilə Avstriyanın IMC Krems Tətbiqi Elmlər Universiteti arasında Əməkdaşlıq müqaviləsi, həmçinin ölkə tarixində ilk dəfə olaraq Azərbaycan Turizm İnstitutu və IMC Krems Tətbiqi Elmlər Universiteti arasında bakalavr təhsil pilləsi üzrə Akademik müqavilə imzalanmışdır. Akademik müqavilənin şərtlərinə əsasən tələbələr üç tədris ili ərzində “Turizm və asudə vaxt menecmenti proqramı” üzrə ingilis dilində təhsil alırlar. Proqramı müvəffəqiyyətlə bitirən məzunlar hər iki ali təhsil müəssisəsinin diplomunu əldə edirlər. Bu da məzunlarımıza dünyanın istənilən nöqtəsində nüfuzlu turizm müəssisələrində işləmək imkanı verir. İndiyədək ATİ-nin 57 məzunu bakalavr pilləsi üzrə Azərbayca-Avstriya Turizm Proqramını uğurla başa vurmuşdur. Qeyd edim ki, ATİ yalnız bakalavr təhsil pilləsi üzrə kadr hazırlığı ilə kifayətlənmir. Hazırda Avstriyanın IMC Krems Tətbiqi Elmlər Universiteti ilə birlikdə magistr pilləsi səviyyəsində kadr hazırlığı həyata keçirilir. Belə ki, 2011-ci ilin oktyabr ayının 12-də Azərbaycan Respublikasının Prezidenti cənab İlham Əliyev və Avstriya Respublikasının Federal Prezidenti cənab Haynts Fişerin hüzurunda Azərbaycan Turizm İnstitutu və Avstriyanın IMC Krems Tətbiqi Elmlər Universiteti arasında magistratura səviyyəsində tədrisin təşkilini nəzərdə tutan Əməkdaşlıq sazişi imzalanmışdır. 2012/2013-cü tədris ilində 22 nəfər magistr tələbə bu proqram üzrə təhsil alır. Hazırda məzunlarımız “Hilton Baku”, “Four Seasons” “Jumeirah Bilgah Beach”, “Marriotte Absheron”, “Fairmont”, “Kempinski Badamdar” kimi yeni açılmış otellər şəbəkəsində müxtəlif vəzifə sahibidirlər. Bəziləri Maldiv adaları, Birləşmiş Ərəb Əmirliyi kimi turizmi prioritet seçən ölkələrdə işləyir, bəziləri isə Şotlandiya, Türkiyə, Almaniya kimi dövlətlərdə təhsillərini davam etdirirlər. Bundan əlavə, ATİ-də ölkəmizin digər ali təhsil ocaqlarından fərqli olaraq tələbələrin təhsildə qazandıqları nəzəri bilikləri təcrübədə möhkəmləndirmək məqsədilə 20 həftəlik istehsalat təcrübəsi təşkil olunur.\nATİ yarandığı gündən – yəni 2006-cı ildən bugünədək – tələbələrimizin böyük əksəriyyəti – belə demək mümkünsə – Türkiyə, İsrail, Şimali Kipr Türk Cümhuriyyəti, Almaniya, Yunanıstanda, Avropa Birliyinin Erasmus-Mundus Xarici Əməkdaşlıq Pəncərə Proqramı çərçivəsində təhsil almış və istehsalat təcrübəsi keçmişlər. ATİ tələbələri sadaladığım xarici ölkələrin məşhur otel və təhsil ocaqları ilə bərabər, həmçinin ölkəmizin nüfuzlu otellərində, turizm agentiklərində, turizm informasiya mərkəzlərində, muzeylərdə, Nəqliyyat servisi, Sosial iş, Regionşünaslıq ixtisasları üzrə təhsil alan tələbələrimiz isə müvafiq qurum və təşkilatlarda təcrübə sınağında olublar. Onu da xatırladım ki, Almaniyanın Yade Universiteti, Türkiyənin Atatürk Universiteti, Qars-Qafqaz Universiteti, Şimali Kipr Türk Cümhuriyyətinin Girnə Amerikan və Doğu Akdeniz universitetləri, Rusiyanın Həştərxan Dövlət Texniki Universiteti, Moskva Dövlət Humanitar Universiteti, Sankt-Peterburq Dövlət Xidmət və İqtisadiyyat Universiteti, Rusiya Beynəlxalq Turizm Akademiyası, Sankt-Peterburq Dövlət Universiteti kimi ali təhsil müəssisələri ilə əlaqələrimiz təkcə tələbə mübadiləsi ilə məhdudlaşmır, eyni zamanda elmi araşdırmalar, müxtəlif beynəlxalq layihələrin işlənib hazırlanması, birgə tədqiqat aparılması, tədbirlərin təşkili sahələrini də əhatə edir. Bu əlaqələr ATİ-nin keyfiyyətli kadr hazırlığında mühüm rol oynayır. Azərbaycan Turizm İnstitutu istər ölkə, istərsə də beynəlxalq turizm və təhsil yönümlü təşkilatlara üzv olmaqla yanaşı, onlarla faydalı iş birliyinə də xüsusi önəm verir. 2011-ci ildən Azərbaycan Turizm İnstitutu Ümumdünya Turizm Təşkilatının “qoşulmuş üzvü” seçilmiş, qurumun təşkil etdiyi tədbirlərdə fəal iştirakçısına çevrilmişdir. ATİ Avrasiya Universitetlərinin Beynəlxalq Assosiyasiyası, Xidmət üzrə Rusiya ali məktəblərinin milli elmi-tədqiqi texnoloji konsorsiyumu, Xəzəryanı Ölkələrin Dövlət Universitetlərinin Assosiasiyası, Qara Dəniz Hövzəsi Ölkələri Universitetlərinin Assosiasiyası, Avrasiya İpək Yolu Universitetlərinin Konvensiyası (ESRUC), Demokratiya naminə Universitetlər İttifaqı (AUDEM) təşkilatlarının üzvüdür. Nəzərinizə çatdırım ki, 2010-cu ilin may ayında əsası qoyulmuş Avrasiya İpək Yolu Universitetləri Konsorsiumunun yaradılması təhsilin, mədəniyyətlərarası dialoqun inkişaf etdirilməsi və möhkəmləndirilməsinə xidmət edir. Konsorsiumun 30 ölkədən 300 üzvü var. Konsorsiumun 10 nəfərdən ibarət İcraedici Şurasına Atatürk Universiteti, Pakistan Beynəlxalq İslam Universiteti, İtaliyanın Padua Universiteti, Monqolustan Milli Universiteti, Qırğızıstan Beynəlxalq Universiteti, Putra Malayziya Universiteti, Tiflis Dövlət Tibb Universiteti və Azərbaycan Turizm İnstitutu rəhbərləri daxildir. İpək Yolu üzərində yerləşən dövlətlərin ali təhsil müəssisələrini bir araya gətirməklə konsorsium milli irsimizin qorunması, mədəniyyətlərimizdəki oxşarlıqların üzə çıxarılması və çulğalaşmasını başlıca məqsəd sayır. Eyni zamanda hədəf İpək Yolu üzərində yerləşən ölkələrin sülh və inkişafına töhfə verməkdir. Cəmiyyətin inkişafında, milli irsin qorunmasında təhsilin başlıca amil olması şəksizdir. Elə bu səbəbdən konsorsiumun fəaliyyət strategiyasında təhsilin dinamik inişafına böyük önəm verilir.\nÖlkə daxilində turizmin inkişafına yönəlik müxtəlif səviyyəli tədbirlərin təşkilində yaxından iştirak edən ATİ Azərbaycan Turizm Assosiasiyası, Mədəniyyət və Turizm Nazirliyinin şəhər və rayon şöbələri, regional Turizm İnformasiya Mərkəzləri, Avstriya-Azərbaycan Ticarət Palatası, ABŞ-Azərbaycan Ticarət Palatası, GİZ, USAİD, ATİB, SKAL Baku, həmçinin ölkəmizdə fəaliyyət göstərən aparıcı hotel və turizm şirkətləri ilə sıx əməkdaşlıq edir.\n2012-ci ilin sona çatmasına sayılı günlər qalır... Yola salmağa hazırlaşdığımız ildə ATİ-də üçüncü və ilk magistr proqramı pilləsində məzun buraxılış olub. Ölkədə turizm sahəsində xidmət keyfiyyətinin artırılması məqsədilə Azərbaycan Respublikası Nazirlər Kabinetinin müvafiq qərarı ilə ATİ nəzdində Bakı Turizm Peşə Məktəbi yaradılıb. Hazırda Bakı Turizm Peşə Məktəbində 10 ixtisas üzrə 400 şagird təhsil alır. Həmçinin Qusar, Zaqatala, Şəmkir, Göygöl və Masallı rayonlarında regional turizm peşə məktəblərinin yaradılması nəzərdə tutulub . Onu da qeyd edim ki, Qusar rayonunda turizm peşə məktəbinin fəaliyyətinə start verilib. “Şahdağ” Qış-Yay Turizm Kompleksində çalışmaq üçün dağ-xizək idmanı üzrə metodist hazırlığına başlanılıb. ATİ “Turizm və rekreasiya XXI əsrdə problemlər və perspektivlər” mövzusunda keçirilən I Beynəlxalq Elmi-Praktik Konfransa ev sahibliyi edib. Məqsədimiz bundan sonra da keyfiyyətli kadr hazırlığına nail olmaqdır.


Aleksandr Belyayev “Professor Douelin başı” | Kitabı Karandaşla Oxuyanlar\nAleksandr Belyayev “Professor Douelin başı”\n“Professor Douelin başı” (rusca “Голова профессора Доуэля”) – Sovet elmi-fantastika janrının ən görkəmli nümayəndələrindən biri olan Aleksandr Belyayevin bu əsəri ilk variantda hekayə kimi 1925-ci ildə qəzetdə nəşr edilmişdi. Təhsil etibarilə hüquqşünas olan müəllif həyatının mühüm hissəsini ağır xəstə kimi yataqda keçirmişdir; bədəndən ayrı vəziyyətdə yaşayan Douelin başı müəyyən dərəcədə avtobioqrafik xarakter daşıyır.\nPovestdə müəlliminin başını yenidən dirildən, onun ağlını özünə xidmət etməyə məcbur edən və bu yolla şöhrətlənmək istəyən Kernin insanlığa uyuşmayan əməllərindən danışılır.\n– Susmağı bacarırsınızmı? Bütün qadınlar boşboğaz olurlar. Siz qadınsınız – bu heç məni açmır. Siz gözəlsiniz – bu isə daha betər.\n– Axı bunun işlə nə əlaqəsi?\n– Çox sıx əlaqəsi var. Gözəl qadın ikiqat qadın deməkdir. Bu isə qadına məxsus qüsurlara ikiqat malik olmaq deməkdir.\nBədənsiz qadın… Bu, başsız kişidən betərdir.\nBütün həyatımı elmə həsr elədim. Qoy elə ölümüm də elmə xidmət etsin. Qəbir evində cəsədimi qurd-quş yeyincə, alim dostumun yanında olmağı üstün tuturam.\nAllah üçün min il bir gün kimidir.\nDoğruçuluq istehza üçün pis obyektdir.\n…təhqir edilmiş ədalət naminə, qəbahəti cəzalandırmaq istədiyiniz üçün yalan danışıbsınız. Siz həqiqət xatirinə yalan danışırdınız. Acı paradoksdur! Beləliklə, hesaba vursaq sizin həqiqətinizin daim yalanla qidalandığı məlum olar.\nBir də axı bu müəlliflik iddiasının nə əhəmiyyəti vardır? Başlıca şey ideyanın meydana gəlməsi və öz işini görməsidir.\nƏllərini sinəsində çarpazlaşdırmış halda dayanaraq, əsl inkvizitor kimi son dərəcə mülayim, yumşaq tonla danışırdı.\nMəsələ burasındadır ki, bu şəhər hər gün insan qurbanı tələb edən müasir dava allahıdır. Mən hələ zavod, fabrik və tikintilərdəki bədbəxt hadisələri demirəm. Hər gün dəyişilməz təbiət qanunlarına əsasən şəhərdə küçə hərəkətindən bir neçə adam tələf olur. Budur, ölümə məhkum olunmuş bu gülərüzli, sağlam adamlar sabah başlarına nə gələcəyini ağıllarına gətirmədən bu axşam arxayınca yerlərinə girəcəklər. Sabah tezdən oyanacaq, şən zümzümə ilə geyinəcək, elə düşünəcəklər ki, işə gedirlər, əslində isə labüd ölümləri ilə qarşılaşmağa yollanacaqlar. Həmin vaxtda, şəhərin o biri başında, eynilə qayğısızcasına mızıldaya-mızıldaya onların qeyri-ixtiyari cəlladları – sürücü və ya maşinist geyinməyə başlayacaqlar. Sonra qurban öz mənzilindən, cəllad isə qarajından və ya tramvay parkından çıxacaq. Bir-birindən xəbərsiz, küçələri keçərək, yollarının kəsişəcəyi fəlakət nöqtəsinə çatana qədər, inadla yaxınlaşacaqlar. Sonra hansınınsa diqqəti bir anlığa yayınacaq və buyurun! Statistik hesablamalarda küçə hərəkəti qurbanlarının miqdarı bir nəfər artacaq. Min cür təsadüf onları fəlakətli kəsişmə yerinə yetişdirməlidir. Bu, müxtəlif sürətlərlə eyni müstəvi səth üzrəində hərəkət edən saat əqrəblərinin görüşməsi kimi labüd, saat mexanizmi kimi dəqiq fəlakətdir.\nQəribə burasıdır ki, sağlığımda mənə elə gəlirdi ki, təkcə zehnim işlədiyi ilə yaşayıram. Bütünlüklə elmi fəaliyyətə qapıldığımdam, bədənim yadıma düşmürdü. Nədən məhrum olduğumu yalnız bədənimi itirdikdən sonra hiss etməyə başladım. İndi, bütün ömrüm boyu heç vaxt olmadığım qədər çiçəklərin, meşə talasındakı küləşin, çoxusunun uzun-uzadı piyada gəzintiləri, sahilə dəyən ləpələrin xışıltısı üçün xiffət edirəm. Mən təmas, duyğu və başqa hisslərimi itirməsəm də, rəngarəng duyğular dünyasından kənarda qalmışam. Tarlada, zəmidə küləşin qoxusu o vaxt xoşdur ki, meşənin təravəti ilə, meşə quşlarının nəğmələri ilə, dan yerinin qızartısı ilə birlikdə olsun. Süni, qondarma qoxular mənim üçün həqiqilərini əvəz edə bilməz. Çiçəyin yerinə bir şüşə “qızılgül” ətrimi? Bu məni, ac adamın qovurma qoxusunu duyduğu qədər qane edə bilərdi. Bədənimi itirməklə – əvvəllər duymadığım toxunmaq və ələ götürmək mümkün olan əsrarəngiz şeylər aləmini, eyni zamanda bədənimi – özümü hiss etmək iqtidarındı itirdim. Ah, xəyali mövcudluğumu böyük məmnuniyyətlə adi bir çaydaşının ağırlığını əlimdə hiss etmək sevincinə dəyişərdim!\n– …çox qadınlar var ki, kişi doğulmadıqlarına təəssüf edirlər.\n– Bu yəqin, kişilərin qətiyyən əhəmiyyət vermədikləri qadınlardır.\n– Şər cəzalanacaqdır!\n– Hə, əlbəttə, orada, göylərdə. Ancaq qoy sizin kimi məsum bir məxluqa məlum olsun ki, burada – yerdə Şər qalib gəlir. Xeyir isə… Xeyir ya Şərdən qəpik-quruş dilənmək üçün əl açıb durur, ya da qarğa hürküdən müqəvva kimi orada bitib qalır.\nBetti bir vaxt müalicə olunmaq üçün yanıma gəlmişdi. Avtomobildən düşəndə qıçını zədələmişdi. İlk tanışlığımız mənim qəbul kabinetimdə oldu. Nədənsə onunla birdən-birə yaxınlaşdıq. Dördüncü görüşdən sonra mən ona nişanlımın yazı stolu üstündəki portretinə baxmasını təklif etdim. “Razılıq versə, onunla evlənəcəyəm”, – dedim. O, stola yaxınlaşanda xırdaca bir güzgü gördü; ona baxanda qəhqəhə çəkib güldü və: “Elə bilirəm… imtina etməz” dedi.\nTərcümə: Qabil Əhmədov\nŞərhlər: 0 Tags: elmi fantastika, fantastika, həkim etikası, rus ədəbiyyatı, tibb, transplantasiya\n← Con Maksvell Kutzee “Gənclik”\nAqata Kristi “Buludların üzərində ölüm” →


Suriyada ermənilər Türkiyə ordusuna qarşı PKK terrorçularla birləşdi\nBeynəlxalq Əsassız Erməni İddiaları ilə Mübarizə Dərnəyinin (Uluslararası Asılsız Ermeni İddialarıyla Mücadele Derneği – ASİMDER) sədri Göksəl Gülbəy Suriyada yaşayan erməni və süryanilərin PYD/YPG/PKK terror təşkilatı sıralarında Afrində Türkiyə ordusuna qarşı vuruşduqlarını iddia edib.\nABŞ-ın dəstəklədiyi PYD/YPG/PKK terror təşkilatının işğal altında saxladığı ərazilərdə yaşayan və onlarla eyni düşünməyən kürdlər, türkmənlər və ərəblərlə birlikdə xristianları da təhdidlə cərgələrində savaşdırdıqlarını bildirən Erməni rəhbəri Gülbəy “PYD/YPG/PKK terror təşkilatının işğal altında saxladığı ərazilərdə yaşayan erməni və süryanilərin də içində olduğu 14 xristian gənc Türkiyə ordusuna qarşı Afrində döyüşürlər.\nBu xristian qrupun içərisində 4 erməni 3 süryaninin ümumilikdə 14 xristian gənc 19 yanvar 2018 tarixində PYD/YPG/PKK terror təşkilatına qatılıblar. Ötən günlərdə bir erməni gəncinin Türkiyə ordusunun Afrin bölgəsində keçirdiyi bombardmanda güya Afrində yaşayan 24 yaşlı Roşer Konis adlı bir erməni mülki gəncin öldüyünü yazırlar. Bunlar mülki deyil, PYD/YPG/PKK terror təşkilatına qatılan erməni gənclərdən biridir.\nSuriyanın Qamışlı bölgəsində PYD/YPG/PKK terror təşkilatının “asayiş” adı altında təşkil etdiyi “polis təşkilatı” zorla 19 yaşında Işo Hanna və Elias Hanna Hasəkəfə universitetlərinə gedərkən qaçıraraq təşkilat sıralarına qatıblar. 1915-ci ildə olan deportasiya zamanı Suriyaya gedən erməni ailələr içərilərindəki Müsəlman-Türk intiqamlarını 1992-ci ildə Azərbaycanda, Qarabağda törətdikləri qətliamlar azmış kimi bu gün də Suriyada, Afrində Türk ordusundan almaq arxasıncadılar” deyib.\nErmənistanda yaşayan yezidi kürdlərin İran və İraq üzərindən Suriyaya gedərək Qamışlıdakı PYD/YPG/PKK cərgələrinə qatıldığına toxunan Gülbəy “Ermənistan həmişə terror təşkilatlarına verdiyi dəstəyini yenə dünya ictimaiyyətinin gözü qarşısında edir. İŞİD terror təşkilatının Suriyada keçirdiyi işğal dövrü bölgədə yaşayan erməni və yezidi kürdlərini Ermənistan dövləti tərəfindən təyyarə ilə gətirib işğal olunmuş Azərbaycanın Qarabağ bölgəsinə yerləşdirmişdi. Qarabağda yuva quran və 12 ədəd təlim düşərgəsi ilə 1750 militanı olan PKK/PEJAK terror təşkilatı İran və İraq üzərindən Suriyanın Qamışlı regionuna keçməyə başlamışdır. Qamışlıda toplanan terror təşkilatı militanları mülki vətəndaş paltarı ilə silahsız olaraq Mənbiçə, oradan da bir qismi Afrin bölgəsinə keçərək ABŞ-ın təmin etdiyi silahları götürərək Türkiyə ordusuna qarşı vuruşacaqlar. ABŞ və başqaları bilməlidirlər ki, bu gün göz yumduğu bu terror təşkilatları gün gələcək, özlərini təhdid edəcək vəziyyətə gələcəkdir” deyib.


Ultra Technologies şirkətinin -10 illik fəaliyyəti\nAna səhifə Xəbərlər Ultra Technologies şirkətinin -10 illik fəaliyyəti\nHazırda bəşəriyyət sürətli informasiya - kommunikasiya texnologiyaları əsrini yaşayır. İndi cəmiyyətin inkişafını İKT-dən ayrı təsəvvür etmək mümkün deyildir. Məlum olduğu kimi, 2003 cü ildə Azərbaycanda informasiya –kommunikasiya texnologiyalarının inkişafı ilə bağlı on illik milli strategiya qəbul olunmuşdur. Azərbaycanın ən böyük sistem inteqratoru olan Ultra Technologies şirkəti 10 il ərzində həyata keçirilmiş bir sıra layihələrdə Azərbaycanda İKT sektorunun inkişafına öz töhfəsini verib.\nUltra Technologies şirkəti İntel Korporasiyası ilə birgə 2004-сü ildə Azərbaycanda və Cənubi Qafqazda ilk dəfə Bakı Biznes Mərkəzində (Milli Park) simsiz internet əlaqəsini işə salmışdır.\nUltra Technologies şirkəti İntel, Microsoft, İBM, HP, Cisco, Oracle, Canon,Toshiba,Tripp-Lite, Lynksys, Kingston, Sharp, AHA, Acmis, DPA, D-link və bir sıra beynəlxalq şirkətlərin Azərbaycanda rəsmi statuslu tərəfdaşıdır.\nBakı Biznes Mərkəzində - 2005-ci ildə Ultra Technologies şirkətinin təşkilatçılığı ilə MDB-də İntel “Sonoma “ texnologiyasının premyerası keçirilmişdir.\nUltra Technologies şirkəti Cənubi Qafqazda müxtəlif tərəfdaş həlləri bazasında biznes-proseslərin kompleks şəkildə avtomatlaşdırılması ilə məşğul olan aparıcı şirkətlərdən biridir. 2006- ci ildə Ultra Technologies “İntel Core Duo”prosessorlarını region üzrə premyerasını təqdim etdi. Qeyd edək ki, 2001 ci ildən Ultra şirkəti İntel Premier Provider statusuna malikdir.\nUltra Technologies şirkəti Azərbaycanda məlumat mərkəzləri, əlaqə mərkəzləri və server otaqlarının qurulması sahəsində aparıcı şirkətlərdən biridir. 2007-ci ildən başlayaraq Ultra Technologies şirkəti : Təhsil Nazirliyinin Məlumat və Resurs Mərkəzi, İqtisadi İnkişaf Nazirliyinin Məlumat və Resurs Mərkəzi, Rabitə və İnformasiya Texnologiyaları Nazirliyinin Məlumat Hesablama Mərkəzinin server otağı, Ədliyyə Nazirliyinin Əhalinin Dövlət Reyestri Xidmətinin Məlumat və Resurs Mərkəzi, Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin Məlumat və Resurs Mərkəzi, Axundov adına Milli kitabxananın server otaqlarının qurulmasını həyata keçirib .\nAzərbaycan Respublikasının Təhsil Nazirliyi ilə birgə 2008-ci ildə Ultra Technologies şirkəti tərəfindən ən böyük və uğurlu layihə həyata keçirildi - “Elektron Təhsil sistemi.” Bu sistem Azərbaycanın müəllim, şagirdləri və ümumiyyətlə təhsil sisteminin iştirakçıları üçün tətbiq olunmuşdur. Əsas məqsəd Azərbaycanın təhsil sisteminin inkişafına və müasirləşdirilməsinə öz töhfəsini vermək, məktəb idarəetmə prosesində və həmçinin orta tədris sistemində informasiya texnologiyalarından istifadəni tətbiq etmək və gücləndirməkdən ibarətdir.\n2011-ci ilin may ayında Azərbaycan hökuməti ilə “Microsoft” şirkəti arasında bütün dövlət orqanlarında lisenziyalı proqram təminatının istifadə edilməsi ilə bağlı “Enterprise Agreement” sazişi imzalanıb. “Enterprise Agreement” sazişinin imzalamasında əsas məqsəd Azərbaycanda proqram təminatının pirat versiyalarının istifadə səviyyəsini aşağı salmaqdan ibarət idi.Qeyd edək ki, dövlət orqanlarında proqram təminatının lisenziyalaşdırılması layihəsinin operatoru qismində “Microsoft Large Account Reseller” statusuna malik “Ultra Technologies” şirkəti çıxış edirdi. “Microsoft” şirkət ilə yüksək səviyyəli tərəfdaşlıq, “Ultra Technologies” şirkətinə, dövlət təşkilatları və iri özəl şirkətlərlə effektiv əməkdaş etməyə imkan yaradır. Şirkət, intellektual mülkiyyətin müdafiəsi sahəsində mühüm dəyişikliklər etmək üçün kifayət qədər təcrübəyə və böyük potensiala malikdir. “Ultra Technologies” şirkətinin ölkədə həyata keçirilən çoxsaylı İKT layihələrdə iştirakı bunu bir daha təsdiq edir.\nBank Standard, AMRAHBANK, UNİBANK, AG BANK, EKSPRESSBANK bütün bu banklarda Ultra Technologies şirkəti tərəfindən ST.Bank .İT .analitika və hesabat sistemi tətbiq olunub.\n“ASAN xidmət” mərkəzləri Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində Azərbaycan Respublikası Prezidentinin 2012-ci il 13 iyul tarixli 685 nömrəli Fərmanına əsasən yaradılmışdır. Ultra Technologies tərəfindən ASAN xidmət mərkəzinin fəaliyyəti üçün tam İT infrastrukturu yradılmışdır.ASAN Xidmət Xətai, Yasamal, Sumqayıt və Gəncə filiallarında İT infrastruktur üzrə işlər aparılmışdır. Xidmət mərkəzinin rəsmi VEB səhifəsi də Ultra Technologies şirkəti tərəfindən hazırlanmışdır. Layihə ən qısa zaman ərzində reallaşdırılaraq təhvil verilib. Statistikaya görə indiyədək 300 mindən çox vətəndaş Xidmətdən yararlanıb. Şirkət tərəfindən həmçinin elektron növbə sistemi, məlumatların idarə olunması üzrə müasir mərkəz, Call-Center, İnnovasiyalar mərkəzi yaradılıb.\nUltra Technologies şirkəti bir çox Veb saytların yaradıcısıdır : Eurovision. az saytı, Azərbaycan Respublikası Təhsil portalı, Heydər Əliyev Fondu , Heydər Əliyev Mərkəzi , Azərbaycan birinci xanımı Mehriban Əliyevanın rəsmi səhifəsi, Leyla Əliyevanın rəsmi səhifəsi, Heydər Əliyev Fondu “Fly to Baku” , “Azerbaijan Pavilion la Biennale di Venezia” saytlarının yaradıcısıdır.\nUltra Technologies şirkətinin direktoru Zaur Məmmədzadə bildirdi :